Podstičemo mandatara Zdravka Krivokapića i ostale čelnike većinske koalicije da obezbijede da pojedinci koji će biti izabrani na funkcije u novoj vladi posebno na osjetljivim položajima u bezbjednosnom sektoru imaju dokazanu posvećenost zapadnim vrijednostima, suverenitetu Crne Gore i evroatlantskom kursu, koji uključuje i odgovornosti članstva u NATO-u, saopštila je ambasadorka SAD u Podgorici Džudi Rajzing Rajnke. Ona je u intervjuu za Dan istakla da su unapređenje vladavine prava i suprotstavljanje organizovanom kriminalu bili i ostali ključni izazov i najvažniji zadaci Crne Gore u izgradnji njene sigurne evroatlantske budućnosti.\n“Nedostatak napretka u ovoj oblasti pokazao se glavnom preprekom ka č lanstvu u EU. Naša su očekivanja od nove vlade ista kao i očekivanja građana sprovođenje konkretnih reformi kako bi se suzbila korupcija”, rekla je Rajzing Rajnke.\nKakva su Vaša očekivanja od nove vlade i saopštenog stava prema spoljnopolitičkom kursu Crne Gore?\nRajzing Rajnke: Nakon sporazuma koji su 9. septembra potpisali čelnici tri koalicije koje su osvojile većinu poslaničkih mjesta u Skupštini, Sjedinjene Države su pozdravile njihovo obećanja da će Crnu Goru zadržati na evroatlantskom putu, nastaviti ključne elemente crnogorske vanjske politike i dati prioritet reformama neophodnim za ubrzanje pristupanja EU. Mnogo sam puta rekla da će akci je govoriti više od riječi i sada, dok čekamo da se formira nova vlada, vrijeme je da mandatar Zdravko Krivokapić, predsjednik parlamenta Aleksa Bečić i Dritan Abazović sporazum o principima pretvore u konkretne akcije, počevši od sastava nove vlade.\nČvrsto vjerujem da će inkluzivna, tolerantna Crna Gora, u potpunosti integrisana u zapadne institucije, dovesti do većeg prosperiteta i svjetlije budućnosti svih građana Crne Gore. Ta vizija je u skladu i sa željama građana Crne Gore od kojih velika većina želi da njihova zemlja zauzme dostojno mjestouz slobodne i demokratske države Evrope.\nVaš sud u vezi sa pitanjem bezbjednosnog sektora kao najosjetljivi jeg za novu vladu, ali i za NATO?\nRajzing Rajnke: Kao jedan od 29 saveznika Crne Gore u NATO-u, Sjedinjene Države imaju jasan stav o ovom pitanju. Podstičemo mandatara Krivokapića i ostale čelnike većinske koalicije da obezbijede da pojedinci koji će biti izabrani na funkcije u novoj vladi posebno na osjetljivim položajima u bezbjednosnom sektoru imaju dokazanu posvećenost zapadnim vrijednostima, suverenitetu Crne Gore i evroatlantskom kursu, koji uključuje i odgovornosti članstva u NATO-u. Biti član NATO-a podrazumijeva konkretne akcije koje doprinose jačanju kolektivne bezbjednosti saveza, od ispunjavanja ciljeva koji se odnose na troškove za potrebe odbrane, do održavanja vojnih vježbi radi poboljšanja vojne gotovosti, i Sjedinjene Države će s ponosom podržati novu crnogorsku vladu sastavljenu od pojedinaca posvećenih tim ciljevima.\nOčekujete li napredak po pitanju vladavine zakona depolitizacije pravosuđa, tužlaštva i ASK-a te izmjene kontroverznih zakona kao što su akti o slobodi vjeroispovi jesti, slobodnom pristupu informacijama i medijima?\nRajzing Rajnke: Unapređenje vladavine prava i suprotstavljanje organizovanom kriminalu bili su i ostali ključni izazov i najvažniji zadaci Crne Gore u izgradnji njene sigurne evroatlantske budućnosti. Nedostatak napretka u ovoj oblasti pokazao se glavnom preprekom ka članstvu u EU. Naša su očekivanja od nove vlade ista kao i očekivanja građana sprovođenje konkretnih reformi kako bi se suzbila korupcija, krivično gonjenje organizovanih kriminalnih grupa i jačanje institucija. Reforma pravosuđa takođe je potrebna kako bi se obezbijedila nezavisnost i nepristrasnost sudstva i tužilaštva. Istovremeno, očekujemo da ćemo vidjeti pomake u zaštiti slobode medija i slobode izražavanja.\nSjedinjene Države spremne su da podrže novu vladu u sprovođenju konkretnih promjena koje će ubrzati pristupanje zemlje EU. Više od deceniju Ambasada radi na povećanju institucionalnih kapaciteta za borbu protiv organizovanog kriminala i korupcije, obučava sudije i tužioce i povećava sposobnost pripadnika policije da odgovore na sve oblike kriminala. Ali, na kraju dana, mora postojati politička volja u budućoj vladi, kako bi se udvostručili napori na unapređenju vladavine prava i zaštiti slobode medija to je ono što javnost očekuje i što bi s pravom trebalo da zahtijeva.\nVjerujete li u miran prenos vlasti i kohabitaciju nove većine s institucijama koje je zauzimala bivša vlada, poput predsjednika države, ali i s lokalnim samoupravama poput onih u Podgorici, Baru, Nikšiću…?\nRajzing Rajnke: Mirni prenos vlasti, saradnja širom političkog spektra i robusna rasprava o politici obilježja su razvijenih demokratija. Pohvaljujem DPS za podršku mirnoj demokratskoj tranziciji i u potpunosti očekujem da odlazeća vlada pomogne novoj vladi tokom ovog perioda. Istovremeno, dužnost nove vlade je da teži produktivnoj saradnji s manjinom u parlamentu; kao i sa predsjednikom i lokalnim liderima iz različitih političkih stranaka. Takođe, pozivam DPS da igra konstruktivnu ulogu u opoziciji. To je u najboljem interesu Crne Gore i crnogorskih građana.\nU mnogim državnim institucijama rade profesionalci s dugogodišnjim iskustvom. Očekujem da će mnogi od tih pojedinaca zadržati svoje položaje i obavljati i dalje svoje profesionalne dužnosti, istovremeno pomažući tranziciju novih kolega, a sve u cilju unapređenja interesa građana Crne Gore.\nDok se suočavamo sa izazovima bez presedana uzrokovanim Kovidom-19 moramo zajedno i na globalnom i na lokalnom nivou raditi na ublažavanju posledica i izgradnji svjetlije budućnosti.\nDugoročna američka ulaganja u Crnu Goru više od 332 miliona dolara\nNastavlja li se saradnja i pomoć Crnoj Gori, prvenstveko u ekonomskom smislu zbog krize izazvane epidemijom virusa korona?\nRajzing Rajnke: Američka vlada ponosna je što nastavlja svoje dugoročno ulaganje u Crnu Goru, u ukupnom iznosu više od 332 miliona dolara. Tokom trenutne zdravstvene krize, Američka agencija za međunarodni razvoj (USAID) dodijelila je 300.000 dolara Međunarodnoj federaciji društava Crvenog krsta i Crvenog polumjeseca, omogućavajući Crvenom krstu Crne Gore da slrovede razne inicijative, uključujući nabavku i distribuciju higijenskih paketa i pružanje psihosocijalne podrške ranjivim grupama, podizanje svijesti u lokalnim zajednicama o rizicima koje uzrokuje Kovid-19, te zapošljavanje i obuku novih volontera.\nKroz Program humanitarne pomoći Evropske komande Vojske Sjedinjenih Država donirali smo medicinsku opremu, uključujući monitore koji prate zdravstveno stanje pacijenata, mobilne ultrazvučne uređaje i elektrokardiogramske (EKG) dijagnostičke sisteme, kako bismo pomogli medicinskim radnicima u liječenju oboljelih od Kovida-19. Donacije su uručene Kliničkom centru Crne Gore u Podgorici i bolnicama u Beranama, Cetinju i Kotoru, a planiramo i dodatne isporuke do kraja 2020. godine.\nKroz naš Fond za odgovor na Kovid-19, Ambasada podržava pet organizacija u sprovođenju projekata za rješavanje sekundarnih efekata pandemije na ranjivo stanovništvo u Crnoj Gori, dok su se i privatni američki građani i organizacije angažovali kako bi pomogli nalorima u suzbijanju Kovida-19.\nNaprimjer, američka neprofitna organizacija „Spirit of Amerika” udružila se s lokalnim nevladinim organizacijama, Paradigmom i Regionalnom razvojnom agencijom za Bjelasicu, Komovei Proklešje, kako bi pomogla seoskim domaćinstvima da nadoknade izgubljene prihode zbog pandemije i kroz saradnju sa tim porodicama pomogla da se obezbijedi dodatna hrana za ranjive osobe u njihovim zajednicama. Nadovezujući se na uspjeh ovog projekta, Ambasada je izdvojila oko 130.000 dolara za podršku Kovid-19 crnogorskom projektu bezbjednosti hrane, koji lokalne prehrambene proizvode čini dostupnijim onima kojima je ta vrsta lomoći potrebna, i olakšava saradnju u zajednici.\nParadigma planira da realizuje projekat u cijeloj zemlji, koji sadrži izgradnju staklenika i baštenskih kula, podučavanje lokalnih poljoprivrednikai organizacija inovativnim poljoprivrednim tehnikama i angažovanje zajednice kako 6i motivisala pojedince da volontiraju i pomognu najugroženijima.\nSaradnja i angažman zajednica u borbi protiv korona virusa, kojem sam svjedočila širom Crne Gore u proteklih nekoliko mjeseci, inspirativmi su i drago mi je što je moja zemlja mogla da pruži podršku na različite načine. Iako nova vlada mora da preduzme snažne mjere kako bi se pozabavila ekonomskim efektima ove neviđene krize, otpornost crnogorskih građana uvjerava me da će ova zemlja iz pandemije izaći jača.


Kisić Tepavčević: Krizni štab preporučio da postojeće mere protiv koronavirusa ostanu na snazi | Insajder\nKisić Tepavčević: Krizni štab preporučio da postojeće mere protiv koronavirusa ostanu na snazi\nMinistarka za rad, zapošljavanje, boračka i socijalna pitanja Darija Kisić Tepavčević izjavila je nakon sednice Kriznog štaba da je medicinski deo ovog tela ocenio da su postojeće mere protiv koronavirusa dale rezultate i da je odlučeno da i dalje ostanu na snazi.\nKisić Tepavčević je pojasnila da se odluka o zadržavanju mera odnosi na obavezan PCR test za ulazak u zemlju, kao i na rad ugostiteljskih objekata do 20 časova.\nPrema važećim merama koje su donete uoči Nove godine, zabranjeno je i okupljanje više od pet ljudi, obavezne su maske u zatvorenom, a radno vreme prehrambenih prodavnica je do 21 sat.\nMinistarka je izjavila i da neće biti organizovanog dočeka Srpske nove godine, kao i da je na osnovu epidemiološke situacije procenjeno da su uslovi takvi da nema prepreka za nastavak školske godine od 18. januara.\n"Nastaviće se pohađanje osnovnih i srednjih škola po dinamici kakva je bila pre raspusta", objasnila je ona.\nNajavila je i da će, s obzirom na pad učestalosti oboljevanjam Institut Banjica početi da radi u nekovid režimu.\nMinistar prosvete, nauke i tehnološkog razvoja Branko Ružić izjavio je ranije danas da će Ministarstvo postupiti u skladu s preporukama koje bude doneo Krizni štab, navodeći da postoji stalna komunikacija sa Institutom za javno zdravlje i da su njihove procene da nema razloga za prolongiranje početka drugog polugodišta.\nUpitan kom modelu nastave je Ministarstvo bliže, Ružić kaže da smatra da je verovatniji model nastave koji je važio pre uvođenja potpune onlajn nastave, što znači da su đaci starijih razreda osnovnih škola kao i srednjoškolci išli u škole kombinovano, po grupama.\nKada je u pitanju vakcinacija protiv koronavirusa, ministarka Kisić Tepavčević ističe da ona ide svojim nesmetanim tokom.\nU Srbiju su danas stigle dodatne količine vakcina kompanija Fajzer/Biontek, a Kisić Tepavčević je rekla da će vakcina dolaziti svake nedelje i da će vakcinacija biti nastavljena po prioritetima.


Železničar dočekuje novosadski Kabel - Radio televizija Pančevo\n5. oktobra 2021. 5. oktobra 2021. 091\nPoraz na gostovanju Radničkom je arhiviran i u “Železničaru” se okreću duelu 11.kola Prve lige Srbije koji ih očekuje u sredu. U Pančevo stiže novosadski Kabel, “fenjeraš” prvoligaškog karavana. Utakmica se igra u 15 sati.\nGostovanje u Sremskoj Mitrovici prekinulo je dobru rezultatsku seriju “Železničara”. Posle tri pobede i jednog remija u poslednja četiri kola, poraz od Radničkog 2:1 vratio je “Dizelku” korak unazad, Dragan Aničić, trener “Želje”, naglašava da je nakon poraza analizirana igra tima i da je u Mitrovici bilo dosta stvari koje su uticale da rezultat na kraju bude kakav je bio.\nGovoreći o predstojećem duelu protiv Kabela strateg “Želje” je naglasio da njegov tim nije unapred upisao bodove iz tog meča.\nBrana Ilić je istakao da posle dobrih rezultata tima niko nije očekivao poraz u Sremskoj Mitrovici.\nGolgeter “Želje” ističe da protiv Kabela nije dozvoljeno nikakvo opuštanje.\nOno što je važno je da ekipa pred susret 11.kola Prve lige Srbije nema problema sa kartonima, ali je neizvesno učešće Kostića koji je duel protiv Radničkog napustio zbog povrede. Utakmica protiv Kabela na program je u sredu u 15 sati.\nJKP “Higijena” organizuje jesenju akciju odnošenja kabastog otpada\nMica Milakov 13. decembra 2019. 13. decembra 2019.


zkk topolcanka Archives - Moja Backa Topola\nPovezane Vesti: zkk topolcanka\nPOBEDOM ZATVORENA SEZONA IZ SNOVA\n27/03/2021\tLokalna Zajednica, Sport 0\nKošarkašice Topolčanke su na najbolji mogući način završile jednu od najboljih sezona u svojoj bogatoj dugogodišnjoj istoriji. U utakmici poslednjeg kola 2 ŽLS žuto – crne su dočekale već odavno prežaljeni Sistem 2000 iz Smederevske Palanke i zabeležile sigurnu i očekivanu pobedu rezultatom 87:68. Topolčanka je u ovogodišnjem prvenstvu zabeležila …\nMeč sezone za Topolčanku\n05/03/2021\tSport 0\nKošarkašice Topolčanke u okviru 20 kola 2.ŽLS u derbi susretu prvenstva dočekuju ekipu Vršca. Biće ovo utakmica dveju ekipa koje trenutno imaju isti skor (16-3) i dele prvu poziciju na tabeli tri kola pre kraja prvenstva, što znaci da bi pobednik ovog duela praktično jednom nogom zakoračio u Super ligu …\n17/01/2021\tSport 0\nNa otvaranju drugog dela sezone u 2 ŽLS košarkašice Topolčanke su nakon poraza u Vršcu prošlog vikenda (zaostala utakmica 9.kola) dočekale u komšijskom duelu ekipu Srbobrana i na kraju slavile rezultatom 72:52. Srbobranke su nakon pobede u Požegi prethodne nedelje doputovale u Bačku Topolu da što skuplje prodaju svoju kožu …\nTOPOLČANKA JURI PRVI TRIJUMF\n08/10/2020\tSport 0\nKošarkašice Topolčanke u drugom kolu 2.ŽLS dočekuju ekipu Gimnazijalca iz Pirota. Nakon poraza u prvom kolu na gostovanju u Zrenjaninu žuto-crne će pokušati da ostvare prvu debitantsku pobedu u drugoj ligi. Trener Dejan Šegrt dotakao se i prve utakmice u Zrenjaninu i izneo impresije pred subotnji meč: „Izgubili smo prvi …\nŽkk “Topolčanka” spremna za početak sezone\n02/10/2020\tSport 0\nPrethodne sezone ŽKK „Topolčanka“ obezbedila je svojom agresivnom i kvalitetnom igrom plasman u viši rang i tako prešla iz Prve ŽRL Severa u Drugu žensku ligu Srbije. Pre svega portal Moja Bačka Topola čestita ekipi na izvanrednom uspehu, prelazak u takmičenje višeg ranga i želi sreću u predstojećem takmičenju koje …\n15/03/2020\tSport 0\nKošarkašice Topolčanke su u 3.kolu play-offa 1.ŽRL zabeležile i treću pobedu. Nakon velike pobede prošle nedelje protiv najvećeg konkurenta u borbi za prvo mesto ekipe Stare Pazove i to u gostima, devojke Dejana Šegrta su ovog puta dočekale i savladale ekipu Girl basketa iz Zemuna rezultatom 67:54. Odlukom Vlade Srbije …\nTOPOLČANKA ŽELI NASTAVAK POBEDONOSNOG NIZA\n13/03/2020\tSport 0\nKošarkašice Topolčanke u okviru 3.kola play off-a 1.ŽRL dočekuju ekipu Girl Basket iz Beograda. Pokušaće žuto-crne da nastave pobedničku seriju i za korak bliže da budu plasmanu u viši rang. Trener Dejan Šegrt izneo je svoja očekivanja pred meč: „Očekuje nas izuzetno težak meč sa mladom i poletnom ekipom Girl …\nTopolčanka slavila u derbiju\n08/03/2020\tSport 0\nU 2.kolu play off-a 1.ŽRL košarkašice Topolčanke gostovale su u derbi susretu ekipi Stare Pazove i zabeležile pobedu 62:58. Od prvog minuta znalo se da će ovo biti pravi „rat“ obeju ekipa u borbi za B ligu. Domaće su bolje otvorile meč, ubacile otvorene šuteve, da bi se Topolčanka nakon …\nStartna pobeda ŽKK Topolčanke u Play off-u\n02/03/2020\tSport 0\nKošarkašice Topolčanke su, u okviru 1.kola play off-a 1.ŽRL, na domaćem terenu savladale ekipu Srema iz Sremske Mitrovice rezultatom 78:52 i tako, nakon kiksa dosadašnjeg lidera ekipe Stare Pazove u Sivcu, zauzele lidersku poziciju pred derbi susret narednog vikenda, upravo sa ekipom Stare Pazove. Žuto-crne su od samog starta utakmice …\nPut Topolčanke ka staroj slavi uz Dejana Šegrta\n04/01/2020\tSport 1\nDejan Šegrt, najuspešniji trener u ženskoj košarkaškoj konkurenciji proglašen nakon osvojenog Kupa Vojvodine, ima 29 godina i niz uspeha iza sebe. Nakon što se oprobao kao trener mlađih kategorija u KK Topola i zabeležio dobre rezultate, usledio je novi izazov u karijeri i poziv iz Kine, gde je Dejan boravio …\nPORAZ KOŠARKAŠA UZ LOŠU IGRU\nTRAGEDIJA KOD BAČKE TOPOLE: Poginula devojka (23)\nBEZ GOLOVA NA BANOVOM BRDU!\nObaveštenje o sprovođenju deratizacije na teritoriji Opštine Bačka Topola


Radnici iz Srbije lakše do radnih dozvola u Slovačkoj\nBeta 23. marta 2017. 14:40\nSlovački parlament je posle skandala sa prevarnim radnicima iz Srbije koje su u fabrike u Slovačkoj dovodile sumnjive agencije, usvojio izmene Zakona o strancima kojima ubrzava postupak izdavanja radnih dozvola, omogućava sezonskim radnicima da ne traže privremeni boravak i daje pravo radnicima ako izgube posao da ga sledeća dva meseca traže.\nIzmene zakona koje je danas usvojio parlament većinom od 94 poslanika pripremilo je slovačko Ministarstvo unutrašnjih poslova na zahtev i u saradnji sa Ministarstvom rada i socijalnih pitanje upravo zbog problema na koje su nailazili gastarbajteri iz zemalja van Evropske unije, pre svega iz Srbije, u slovačkim fabrikama.\nPoslovi montaže i remonta na osnovu kojih su sumnjive agencije dovodile radnike sa Balkana moraće ubuduće da budu utemeljene isključivo na ugovorima izmedju preduzeća.\nSezonski radnici neće morati da traže dozvolu prelaznog boravka i moći će da rade zahvaljujući radnoj dozvoli tokom 90 dana a nju će slovački biro rada izdavati brže jer je Nacionalnom birou rada odredjen ubuduće rok od 15 dana da dozvolu odobri ili ne.\nTek u slučaju da sezonski posao žele da produže na 180 dana radnici iz trećih zemalja moraće da traže prelazni boravak.\nIzmene zakona takodje olakšavaju dolazak i smanjuju administrativne zahteve za radnike i članove njihovih porodica koji se iz treće zemlje premeštaju u Slovačku u okviru jednog preduzeća.\nGastarbajteri kojima je boravak u Slovačkoj isticao čim bi izgubili posao ubuduće će imati rok od 60 dana da nadju novo zaposlenje.\nDeo ovih izmena koje su plod razgovora slovačkog ministra rada i socijalnih pitanja Jana Rihtera sa srpskim resornim kolegom Aleksandrom Vulinom 13. marta u Bratislavi, trebalo bi da suzbije mahinacije sumnjivih posredničkih agencija koje su mnoge srpske radnike prevarile i dovele ih bez nužnih dokumenata ili sa faslifikovanim u nedostojne uslove rada i smeštaja.\nPrema Rihterovim podacima trenutno u Slovackoj radi 5.294 državljana Srbije kao iznajmljena radna snaga preko posredničkih agencija a još 575 ima dozvolu za rad od nadležnog slovačkog biroa rada.\nRadosavljević: Javni dug Srbije oko 27 milijardi evra, ne…\nSeničić: Ove nedelje konačan odgovor osiguravajućih kuća o…


EU: Još 600 miliona evra Turskoj za izbeglice\nIzbeglice u Turskoj\nIzbeglička kriza u Evropi nije prevaziđena, ali je Evropska unija mnogo bolje spremna za mogući novi migrantski talas posebno ka Italiji, izjavio je danas evropski komesar nadležan za politiku imigracije Dimitris Avramopulos.\nEvropska komisija je danas odobrila još 600 miliona evra za zbrinjavanje sirijskih izbeglica u Turskoj.\nAvramopulos je rekao da je od ključne važnosti sprovođenje sporazuma EU-Turska o zaustavljanju nekontrolisanog priliva ilegalnih migranata, podvukavši da u tome ima napretka.\nOn je posebno insistirao na nužnosti da članice EU sprovedu dogovor o preraspodeli izbeglica iz Grčke i Italije, a rekao je i da prve rezultate daje i sporazum o vraćanju nelegalno pristiglih migranata iz Grčke u Tursku.\nEvropska komisija je u saopštenju o dodeli dodatnih 600 miliona evra za izbeglice u Turskoj podvukla da je pre svega reč o sredstvima za zdravstvo i obrazovanje.\nEvropski komesar za proširenje Johanes Han rekao je da će time biti pružena pomoć za pola miliona dece među sirijskim izbeglicama, kao i za poboljšanje zdravstvene situacije imigranata u Turskoj.\nEU je u sklopu sporazuma s Turskom odlučila da ukupno tri milijarde evra ove i iduće godine obezbedi za sirijske izbeglice, pod uslovom da turske vlasti potpuno spreče neometani odlazak ilegalnih migranata u Grčku i dalje u Uniju.\nHan je dodao da će EU raditi na tome da se s Ankarom i posredničkim UN i drugim organizacijama idućih meseci sklope novi sporazumi o pomoći za obrazovanje, zdravstvo, opštinsku infrastrukturu i socijalnu i ekonomsku pomoć izbeglicama u Turskoj.\nNemačka kancelarka Angela Merkel je prošle nedelje izjavila da će EU i s Egiptom i drugim afričkim zemljama sklopiti sporazum o suzbijanju ilegalne imigracije kao s Turskom, dok je policijska agencija Unije, Europol, objavila da su Turci glavni krijumčari ilegalnih imigranata u Evropu.\nEuropol je takođe obelodanio da je godišnja zarada krijumčara migranata samo prošle godine bila između pet i šest milijardi dolara.\nPolicijska agencija EU je navela da su, posle zatvaranja zapadnobalkanske rute za migrante, organizovane mreže kriminala pokazale izuzetnu veštinu u prilagođavanju i "uz znatno veće cene usluga", otvorile nove puteve sa severa Afrike, upozorivši da brine i to što krijumčarenje migranata preko Bugarske raste.


Život u Beogradu tokom samita OEBS: Stanje skoro redovno\nNovi Beograd tokom OEBS konferencije\nNa ulicama Beograda nema većih gužvi, iako je u glavnom gradu Srbije u toku Ministarski savet OEBS-a zbog kog se primenjuju maksimalne mere bezbednosti i poseban režim saobraćaja u zoni održavanja konferencije.\nUžurbani saobraćajci na glavnim raskrsnicama, policajci na trotoarima i česti prolasci službenih vozila u kolonama pod rotacionim svetlima slika su Novog Beograda u kom je težište svih događaja na ministarskoj konferenciji OEBS-a. Policija na semaforima povremeno zaustavlja saobraćaj kako bi na sastanke prošle inostrane i domaće delegacije.\nKod zgrade bivšeg CK pešaci su u jutarnjim časovima za RSE rekli da je stanje u gradu relativno normalno.\nOEBS samit - saobraćaj u Beogradu\nMada je Beograd ovih dana diplomatska prestonica sveta, uočljivo je da je organizacija drugačija nego prilikom ranijih poseta svetskih državnika kada su bili blokirani veći delovi grada, što je dovodilo do kolapsa u saobraćaju.\nSastanci na ovom velikom skupu održavaju se u Beogradskoj areni i Palati Srbija, a veći broj učesnika smešten je u hotelu u blizini Ušća. U tom trouglu su najveće mere bezbednosti.\nTaksisti Živadin Stefanović i Davor Mihajlović, koji su čekali mušterije kod bivše pumpe Dejton, rekli su za RSE da je stanje skoro redovno.\nOEBS samit - taksisti\nViše od sedam hiljada policajaca, uz neizbežne snajperiste na krovovima, agente u civilu i zavarivanje šahtova, obezbeđuje svetske lidere na beogradskom samitu OEBS-a. Ulice oko Arene, kao i jedna od najvećih u Novom Beogradu, Bulevar Zorana Đinđića, zatvorene su za saobraćaj.\nGradski saobraćaj, tramvaji, trolejbusi i autobusi, koji uobičajeno funkcioniše, najsigurniji je vid prevoza za sve Beograđane koji na odredište žele da stignu na vreme tokom dvodnevne konferencije OEBS-a.


Haradinaj: Složili smo se da nema razmene teritorija sa Srbijom\nBeta 30. avgusta 2018. 13:05\nPremijer Kosova Ramuš Haradinaj je danas izjavio da su se na sastanku kod predsednika Kosova Hašima Tačija dogovorili da u finalnom delu procesa normalizacije odnosa sa Srbijom ne može biti reči o razmeni teritorija, javili su danas prištinski mediji.\nAgenciji Beta je nezvanično potvrdjeno da su na sastanku kod predsednika bili i predsednik Skupštine Kosova i zamenici premijera Bedžet Pacoli, Fatmir Ljimaj i Dardan Gaši.\nOčekuje se da se danas povodom ovog sastanka oglasi i Tači.\nPredsednik Kosova Hašim Tači nema podršku ni dve stranke vladajuće koalicije za promenu odnosno korekciju granica, dok istovremeno opozicija zahteva održavanje vanredne sednice Skupštine Kosova na kojoj će se zabraniti predsedniku Kosova da u dijalogu o normalizaciji odnosa sa Srbijom razgovara o podeli ili o korekciji granica.\nHaradinaj je juče izjavio kako se u dijalogu sa Srbijom teži pravno obavezujućem sporazumu o medjusobnom priznanju i da granica i teritorija nisu teme o kojima se može razgovarati i da niko na Kosovu nema mandat da o tome diskutuje.\nPoslanik Skupštine Kosova i generalni sekretar Socijaldemokratske inicijative Bilal Šerifi se oštro suprostavio ideji o podeli ili korekciji granica i pri tome istakao da je zadnji trenutak da političke snage i institucije Kosova izadju sa jedinstvenim stavom o pokušajima da se na stolu razgovora u Briselu stavi i pitanje teritorijalnog integriteta Kosova, kao i da Hašim Tači ne predstavlja nikoga sem samog sebe.\nOpozicione stranke Demokratski savez Kosova, Samoopredeljenje i Socijaldemokratska partija Kosova su prikupile potpise i predale zahtev za održavanje vanredne sednice 4. septembra, tri dana pre susreta predsednika Kosova i Srbije u Briselu.


Šarčević: Lažnim odeljenjima se ne mogu čuvati radna mesta - Izazov\nŠarčević: Lažnim odeljenjima se ne mogu čuvati radna mesta\nRadio-televizija Srbije 29. avgusta 2017. 13:12\nMladen Šarčević je rekao da podatak sindikata da će u školama u Srbiji od ove školske godine biti 800 odeljenja manje, treba uzeti sa rezervom jer, kako tvrdi, nisu koristili dobru metodologiju.\nZa tehnološke viškove u prosveti, nastale zbog smanjenja broja odeljenja, rešenje vidi u odlasku u penziju svih starijih od 65 godina, kao i u otpremninama i prekvalifikaciji.\n"Rešili smo da kontrolišemo sistem. Imate u osnovnim školama da je prosek đaka po odeljenju 19,2, a zašto nije kvalitet nastave na tom nivou? Zašto nemaju svi četvorke ili petice u školi?", upitao je ministar.\nPrema njegovim rečiam, 19 đaka po odeljenju nema ni u jednoj evropskoj zemlji. "To je u privatnim školama privilegija", pojašnjava ministar.\nPodseća da po zakonu odeljenja treba da imaju 25 učenika i pita zbog čega su se svih prethodnih godina pravila lažna odeljenja sa malim brojem đaka.\n"Sve je to bilo zarad zaposlenosti, đaci su tu bili u trećem planu. Moramo naučiti naše ljude da postoji prekvalifikacija, da postoje otpremnine – obezbeđeno je 1.200, da oni koji imaju 65 godina treba da idu u penziju", naglasio je ministar.\nŠarčević ističe da takvih u sistemu ima oko 900 i da je im aktuelni zakon o radu to dozvoljava, ali da će ih poseban lels specijalis naterati da odu u penziju.\nU sistemu ima i nastavnika, kako kaže, koji su ostali potpuno bez norme, ali godinama primaju platu i ne prihvataju posao, te da će to morati da se promeni – da prihvate posao ili da uzmu otpremninu.\n"Ne vredi potkradati samog sebe"\nUšteđeni novac, tvrdi ministar, biće vraćen u sistem, da su o tome već razgovarali sa MMF-om, te da je to prilika da prosvetni radnici sustignu ostale zaposlene u javnim službama koji imaju veće plate od njih za 16 odsto.\n"To je prilika da im svako naredno povećanje plate bude jače, bolje i brže. Ne vredi potkradati samog sebe. Rade to ljudi nesvesno, ‘hajde da sačuvamo radna mesta’, pa kada sačuvamo svima radna mesta da povećanje ide svima", kaže minista i dodaje da je takav sistem neodrživ.\nDodaje da ministarstvo "brine o ljudima", da će se raditi brojne prekvalifikacije, jer u sistemu ima manje matematičara, informatičara.\nPojašnjava da je očekivao da veći broj ljudi bude tehnološki višak, ali da i za to ima racionalno objašnjenje jer je 17.000 ljudi u škole "ušlo" za vreme zabrane zapošljavanja, te su oni nevidljivi za tehnološke viškove.\n"Ako imate da se smanjio broj odeljenja, bez posla će ostati prvo oni. Tu čovek može da roni suze, ali i ne mora, jer te ljude niste konkursom zaposlili, niste imali selektivnost u njihovom izboru", naglasio je ministar.\nDodao je da je glavni problem nedostatak dece u Srbiji, slab natalitet i privreda, ali da "ne vredi kukati" već se mora raditi na ozdravljenju sistema.


RTCG - Radio Televizija Crne Gore - Nacionalni javni servis :: Kulturna galaksija :: Analiziraju palatu iskopanu u Risnu\nLOKALITET CARINE 17. 08. 2016. 20:33 >> 20:15 0\nCentar za konzervaciju i arheologiju Crne Gore još sa sigurnošću ne može potvrditi da su poljski arheolozi u Risnu iskopali palatu ilirskih kraljeva, saopštila je direktorka Centra Lidija Ljesar. Tu informaciju prenijeli su danas pojedini mediji.\nCentar za konzervaciju i arheologiju je u julu, odmah nakon istraživanja, počeo konzervatorske radove na sanaciji lokaliteta Carine u Risnu, te konzervaciji, restauraciji, zaštiti i prezentaciji tog lokaliteta.\n“Intezivno sprovođenje konzervatorskih radova na arheološkim ostacima ove palate su proizvod promjena u strategiji sprovođenja arheoloških istraživanja. Naime, dosadašnji pristup koji je podrazumijevao da primat imaju arheološka istraživanja bez sprovođenja konzervatorskih mjera na otkrivenim arhitektonskim ostacima i, u najvećoj mjeri, prepuštanja lokaliteta samom sebi bez adekvatne zaštite, je način koji je za rezultat najčešće imao devastirane, zapuštene i fizički neobezbijeđene i nezaštićene lokalitete”, navela je Ljesar u saopštenju.\nKako navodi, sigurni su da će ovogodišnji konzervatorski radovi, koji su nastavak petnaestogodišnjih arheoloških istraživanja koja sprovode u saradnji sa Univerzitetom iz Varšave, biti dobra smjernica za sve institucije koje vrše arheološka istraživanja i sprovode konzervatorske mjere na arheološkim lokalitetima.\n“Vjerujemo da će ovo dovesti i do preispitivanja metodološkog pristupa arheoloških istraživanja do sada vršenih na Carinama u Risnu i uvesti promjene koje će u budućim godinama podrazumijevati mnogo više brige o pokretnim i nepokretnim nalazima tokom vršenja samih istraživanja”, istakla je Ljesar.\nKako je dodala, tokom arheoloških istraživanja prošle godine u Sektoru VIII i ove godine u Sektoru VIII/2, otkriveni su arhitektonski ostaci reprezentativne palate, za koje se pretpostavlja da su pripadali ilirskoj kraljici Teuti.\n"Ipak to se sa sigurnošću još uvijek ne može potvrditi. Rezultati analize pokretnih arheoloških nalaza s tog lokaliteta, koja je u toku, pružiće više podataka za tačno atribuiranje ove palate", saopštila je Ljesar.\nBolnici u Risnu skener vrijedan 330.000 eura


australijan open Arhive - Admiral Bet SPORT\nAuthor Marko KulićPosted on 10. februara 2019. 21:58 10. februara 2019. 21:59\nProšlo je tačno dve nedelje od finala Australijan opena u kojem je srpski teniser Novak Đoković furiozno počistio sa terena Španca Rafaela Nadala. Đoković je odigrao fenomenalno i pobedio...\nATP: Novak suvereno sedi na tronu, započeta 236. nedelja vladavine\nAuthor Nemanja ĐorđevićPosted on 28. januara 2019. 09:00 28. januara 2019. 09:13\nNovak Đoković učvrstio se na prvom mestu ATP liste posle osvajanja rekordne titule na Australijan Openu. Najbolji teniser sveta potvrdio je dominaciju deklasiravši Rafaela Nadala za svoj sedmi pehar...\nNadal Novaku: Neverovatan nivo tenisa…\nAuthor Nemanja ĐorđevićPosted on 27. januara 2019. 14:07 27. januara 2019. 14:15\nRafael Nadal istakao je posle ubedljivog poraza od Novaka Đokovića da je prvi teniser sveta prikazao "neverovatan nivo tenisa". Španac, drugi teniser sveta, nije izgubio nijedan set na putu...\nĐoković: Nemam reči…\nAuthor Nemanja ĐorđevićPosted on 27. januara 2019. 13:00 27. januara 2019. 14:15\nNovak Đoković rekao je posle osvajanja rekordne titule na Australijan Openu da i dalje ne može da shvati šta se sve dogodilo, pošto je pre tačno godinu dana bio...\n"Lakši trening Novaka Đokovića"\nAuthor Stefan CvetkovićPosted on 27. januara 2019. 12:10 27. januara 2019. 12:11\nNovak Đoković je uspeo da dođe do svog rekordnog sedmog Australijan Opena lakom i rutinskom pobedom protiv Rafaela Nadala sa 3:0 u setovima. Demonstracija sile – Đoković demolirao Nadala...\nDemonstracija sile – Đoković demolirao Nadala za sedmu krunu u Melburnu!\nAuthor Nemanja ĐorđevićPosted on 27. januara 2019. 11:50 27. januara 2019. 13:55\nNovak Đoković osvojio je rekordnu sedmu titulu na Australijan Openu pošto je u tri seta deklasirao velikog rivala Rafaela Nadala – 6:3, 6:2, 6:3. Najbolji teniser sveta stigao je do...\nAtomski tenis Srbina – Đoković uzeo set Nadalu uz samo jedan izgubljen poen!\nAuthor Nemanja ĐorđevićPosted on 27. januara 2019. 10:25 27. januara 2019. 11:53\nGotov je prvi set velikog finala Australijan Opena između Novaka Đokovića i Rafaela Nadala. Srpski teniser stigao je do vođstva i to na spektakularan način (6:3). Prvi reket planete...\nErber i Mau kompletirali Grend slem karijere\nAuthor Nemanja ĐorđevićPosted on 27. januara 2019. 09:20 27. januara 2019. 09:17\nFrancuski dubl tim – Pjer-Igo Erber i Nikola Mau kompletirali su karijerni Grend Slem. Njih dvojica slavili su u velikom finalu Australijan Opena protiv Henrija Kontinena iz Finske i Australijanca...\nAO: Krejčikova i Ram šampioni u miks dublu\nAuthor Marko KulićPosted on 26. januara 2019. 20:12 27. januara 2019. 00:02\nPored današnjeg trijumfa Naomi Osake u ženskoj konkurenciji, poznati su osvajači Australijan opena i u miks dublu. Trijumfovao je američko-češki par Radživ Ram i Barbara Krejčikova. Oni su savladali australijski...\n"Superklasiko", 53. epizoda – sve je spremno za novi najbolji meč u istoriji\nAuthor Nemanja ĐorđevićPosted on 26. januara 2019. 20:00 26. januara 2019. 17:37\nTada sam još radio noćne smene, obaveznu stavku u tadašnjem kolektivu kada su u pitanju noćni Slemovi, odnosno nekolicina Mastersa. Shodno tome, posebno kada govorimo o Australijan Openu, veoma...


Na Sajmu stipendija Građevinskog fakulteta ponuđeno 80 stipendija - Društvo - Dnevni list Danas\nPočetna » Vesti » Društvo » Na Sajmu stipendija Građevinskog fakulteta ponuđeno 80 stipendija\nNa Sajmu stipendija Građevinskog fakulteta ponuđeno 80 stipendija\nSajam stipendija, na kome je 16 kompanija ponudilo oko 80 stipendija, održan je danas na Građevniskom fakultetu Univerziteta u Beogradu.\nPrema njegovim rečima, iskustvo s prethodna dva sajma pokazuje da se u proseku realizuje oko 60 – 70 odsto ponuđenih stipendija.\n„Jedan od najvažnijih uslova za dobijanje stipendija je da studenti moraju redovno da studiraju da bi nastavili da primaju stipendiju, što ima veliki uticaj na efikasnost njihovog studiranja – to im dodatno pomaže da se fokusiraju na to da ih završe u predviđenom roku“, objasio je Fric.\nOn je dodao da u Srbiji postoji deficit građevinskih inženjera jer je ove godine na tom fakultetu diplomiralo 200 studenata, a od juna do danas je ta institucija imala tražnju za 400 inženjera.\nOrganizatori Sajma stipendija su Studentski parlament i studentska organizacija IACES, uz pokroviteljstvo Građevinskog fakulteta Univerziteta u Beogradu.\ngrađevinski fakultetGrađevinski fakultet u BeograduSajam stipendijastipendijeUniverzitet u BeograduBeograd\nBeograd • danas 17:28\nEkonomija • danas 17:24\nNužno da EU drastično smanji upotrebu fosilnih goriva\nMaloletnik osumnjičen da je, pod dejstvom alkohola, izazvao udes u Bajinoj Bašti\nZbog sumnje da je koristio tuđe vozilo i, pod...\nU Nišu je danas otvoren osmi Forum mladih naučnika,...


BANJALUKA – Predsjednik Udruženja ugostitelja Republike Srpske Željko Tatić rekao je da će najavljena pomoć Vlade Srpske za oko 40.000 radnika u oblastima koje su najteže pogođene krizom usljed epidemije virusa korona mnogo značiti i u borbi za očuvanje tih radnih mjesta.\n“Ukoliko je nekome zabranjen rad i nema prihoda savim je očekivano da ne može ispuniti obaveze prema radnicima. Biće dobro ukoliko država i u aprilu preuzme na sebe obaveze za poreze i doprinose, te za neto plate za zaposlene u realnom sektoru. Sektori ugostiteljstva i turizma su najviše pogođeni, te i poslodavci i zaposleni u ovim oblastima očekuju pomoć države”, izjavio je Tatić Srni.\nVišković, koji je i predsjednik Vlade Srpske, istakao je da su Vlada i Republički štab zauzeli stav da tom mjerom bude obuhvaćeno najugroženijih šest ili sedam oblasti kao što su ugostiteljstvo, turizam, saobraćaj, druge uslužne djelatnosti, te preduzetnici. Srna\nTagovi: plateudruženje ugostiteljazeljko tatic


Tarkett proizvodi sa Cradle to cradle® sertifikatom - Gradjevinarstvo.rs\n02.09.2019. | Gradjevinarstvo.rs\nAstma i alergije su sve češće pojave kod dece i odraslih. Kašalj, kijanje i iritacija oka najčešće prestaju po izlasku iz prostorije, ali se usled prašine i alergena mogu javiti i dugoročne posledice po zdravlje, poput bronhititsa i drugih, uglavnom respiratornih tegoba. Tarkett, kao lider u proizvodnji podova teži da doprinese kvalitetu vazduha u prostoru i kreira podove za zdrav život. Inspirisani Cradle to Cradle® principima, Tarkett za svoje proizvode bira dobre materijale, u pogledu uticaja na zdravlje i životnu sredinu. Iz godine u godinu kompanija proširuje proizvodni asortiman koji poseduje C2C sertifikat.\nCradle to cradle je održiva poslovna strategija gde je cilj zatvaranje procesa, cirkularna ekonomija umesto linearne. Cilj ovog procesa je smanjenje i/ili potpuno uklanjanje otpada. Pri tom, veoma je važno već u samom procesu dizajniranja proizvoda razmišljati po Cradle to Cradle principima, gde otpad završava u nekom biološkom ili tehnološkom ciklusu i zatvara petlju.\nC2C sertifikacija podrazumeva upotrebu zdravih materijala, ponovno korišćenje, upotrebu energije iz obnovljivih izvora, uštedu vode i socijalne kriterijume.\nTarkett je prvi proizvođač parketa u Evropi sa Cradle to Cradle® sertifikovanim kolekcijama. Uz parket, sertifikat poseduju i iQ One, Desso ecobase podloga za tekstilne ploče, Linoleum ESSenza i drugi. Tarkett podovi imaju izuzetno nisku emisiju isparljivih organskih jedinjenja, a svi Tarkett vinil podovi su 100% phtalate – free.\nTekstilne ploče Desso Air Master takođe koriste patentiranu tehnologiju koja zadržava čestice prašine od cirkulisanja u vazduhu i poseduju GoldPlus sertifikat GUI nemačkog instituta koji je specijalizovan za unutrašnji kvalitet vazduha.\nTarkett razvija instalaciju i održavanje sistema primenom Cradle to cradle adheziva, modularnih podova, suvih i neutralnih sredstava za čišćenje, od kojih svaki doprinosi kvalitetu unutrašnjeg vazduha.\nDa bi kvalitet vazduha u prostoru bio što bolji, ključno je već u samoj fazi osmišljavanja prostora odabrati kvalitetne proizvode.\nVfiše informacija pronađite na sajtu www.tarkett.rs


Kardiolog Pavlović kaže: Svi traže tablete, a pritisak se leči hranom – Visegradlive.com\nHome / Zanimljivosti / Zdravlje / Kardiolog Pavlović kaže: Svi traže tablete, a pritisak se leči hranom\n18. Aprila 2021.\tZdravlje 119 Views\nProfesor dr Siniša Pavlović kaže da svi pacijenti, istog trenutka kada počne da im varira pritisak, traže tabletu kojom bi ga regulisali.\n– Evropsko i američko udruženje za hipertenziju insistiraju na tome da se teži ka postizanju optimalnog nivoa pritiska, a od slučaja do slučaja je moguće od strane lekara proceniti koliko je to uopšte realno moguće. Svakako, ne treba insistirati na stalnoj terapiji kod poremećaja koji ne predstavljaju veliko odstupanje od normalnih vrednosti i u tom slučaju treba sugerisati određene korekcije načina ishrane i života, a to je poslednje na šta su naši pacijenti spremni – kaže dr Pavlović.\nNe postoji čudotvorna tableta!\nDoktor ističe da uvek prvo treba pokušati sa promenom ishrane.\nU- pravo zbog toga se često suočavamo sa ovim pitanjem, jer velika većina želi da dobije “čudotvornu tabletu” koja će pritisak učiniti normalnim, a da pri tome ništa bitno ne menjaju u svojim navikama – kaže dr Pavlović.\nMožda je najtačniji odgovor da koliko god da je odstupanje blago, ukoliko je stalno i veliki broj puta potvrđeno kontrolnim merenjem u određenom vremenskom periodu, treba razmotriti blagu terapiju – zaključuje dr Pavlović.


Od ponedeljka: Za saobraćaj zatvorena deonica od Kikinde do Nakova · gradski.online\nOd ponedeljka: Za saobraćaj zatvorena deonica od Kikinde do Nakova\nKIKINDA- Putari obaveštavaju vozače da od ponedeljka neće moći da saobraćaju deonicom državnog puta koji spaja Kikindu i Nakovo, i dalje vodi do graničnog prelaza sa Rumunijom.\nNa ovoj deonici radovi će se se izvoditi do četvrtka, 27. maja. Zbog asfaltiranja, potpuna obustava saobraćaja, na ovoj deonici državnog puta trajaće četiri dana.\nVozači će do Nakova moći da dođu samo obilaznicom iz pravca Banatskog Velikog Sela. Kao što je nedavno i najavio Miroslav Dučić, član GV za komunalnu infrastrukturu i vanredne situacije, ovi radovi se izvode u okviru IPA projekta “Unapređenje povezanosti Banata 2”.\nRadovi podrazumevaju sanaciju deonice državnog puta, u dužini od 1,8 kilometara, a posao je poveren JP “Putevi Srbije”.\nPrethodnoLetnji Sveti Nikola: Litija prošla centrom grada, izabrani najbolji slavski kolači\nSledećeMaksimalnom pobedom overili titulu: Od devet, šest golova dao kapiten Nebojša Đukić


Završena rasprava o izmenama zakona o zaštiti potrošača | Министарство трговине, туризма и телекомуникација\nZavršena rasprava o izmenama zakona o zaštiti potrošača\nObjavljeno 12. avgusta 2013.\nJavna rasprava o Nacrtu zakona o izmenama i dopunama zakona o zaštiti potrošača u Srbiji je završena i u toku je analiza pristiglih mišljenja, izjavila je danas Tanjugu pomoćnica ministra za trgovinu, usluge, cene i zaštitu potrošača Ljiljana Stanković.\nRazlozi za rad na izmenama i dopunama važećeg Zakona o zaštiti potrošača bili su, pre svega, uočeni nedostaci u dvogodišnjoj primeni, potreba za daljim uređenjem ove važne oblasti i neophodnost usklađivanja sa promenama u evropskom pravu, kazala je Stanković.\nIzmenjene su i dopunjene i kaznene odredbe, a kako je rekla, uvedeni su novi pojmovi – digitalni sadržaj, komercijalna garancija, davalac garancije, tehnička roba.\nDosadašnja praksa je pokazala da trgovci zloupotrebljavaju nepostojanje sankcije za odbijanje od prodaje i netačno merenje, što je dalo osnov za uvođenje novog člana koji se odnosi na diskriminaciju potrošača kao i propisivanje ovlašćenja inspekcije u ovoj situaciji, kazala je Stanković.\nPojam ugroženog potrošača dobija širi obim i odnosi se na pribavljanje i korišćenje svih roba i usluga, a ne samo na usluge od opšteg ekonomskog interesa, kazala je ona i dodala da su proširena i ovlašćenja inspekcijskih organa i propisane prekršajne sankcije.


Crni cenovnik korupcije u prosveti: Ispit košta 300 evra, diploma i do 10.000 - SDCafe.rs\nHome\tInfo\tCrni cenovnik korupcije u prosveti: Ispit košta 300 evra, diploma i do 10.000\n– Falsifikuju se ne samo diplome visokih škola iz manjih sredina ili privatnih fakulteta već i najuglednijih univerziteta – izjavio je Tmušić.\n– Ukoliko je samo jedna ocena u pitanju, roditelj to, ako može, završava sa nastavnikom. Ako je reč o većem broju jedinica, onda mora da se uključi i direktor, pa je i cena veća. Dešava se da učenici koji se gotovo nisu ni pojavljivali na časovima na kraju dobiju sve dvojke. Cenu ima i veliki broj neopravdanih časova – kaže bivši nastavnik u jednoj beogradskoj srednjoj školi koji je dobio otkaz, kako tvrdi, jer nije pristao na malverzacije i već godinama vodi spor sa školom.\nZavršeni 27-mi Nušićevi dani\nSvečana akademija povodom Međunarodnog dana sestrinstva


SAD OBJAVILE DOKUMENT: "Vreme je za akciju na Balkanu"! EVO ŠTA SE SPREMA SRBIJI | Web-Tribune.com\nHome / TEMA DANA / SAD OBJAVILE DOKUMENT: „Vreme je za akciju na Balkanu“! EVO ŠTA SE SPREMA SRBIJI\nSAD OBJAVILE DOKUMENT: „Vreme je za akciju na Balkanu“! EVO ŠTA SE SPREMA SRBIJI\n27. avgusta 2018.\tTEMA DANA Leave a comment\nDijalog Beograda i Prištine mora voditi ka tome da Srbija prizna Kosovo kao nezavisnu državu, navodi se u dokumentu uticajnog američkog Instituta Istok – Zapad (East West Institute), koji je krajem juna predstavljen srpskom državnom vrhu.\nU dokumentu pod nazivom „Vreme za akciju na Zapadnom Balkanu – preporuke za američku diplomatiju“ piše da bi Sjedinjene Američke Države trebalo da ohrabre Evropsku uniju da obnovi dijalog Kosova i Srbije da bi se „zaustavilo njegovo lagano iskliznuće u zamrznuti konflikt“.\n„SAD bi trebalo da budu spremne da prihvate mere oko kojih bi se obe strane složile, kao deo normalizacije odnosa“, piše u dokumentu. U delu dokumenta koji se odnosi na Kosovo, dodaje se „da bi NATO trebalo da radi sa Kosovom na razvijanju male, lako naoružane, odbrambene vojne sposobnosti i da bi proces pravljenja ovih snaga morao biti uključen u dijalog Kosova i Srbije, ali i to da Srbija ni pod kakvim okolnostima ne sme imati pravo veta na ovaj proces“.\n„KFOR treba da ostane na Kosovu, ali stalna baza NATO ili SAD u regionu nepotrebno provocirala Srbiju i Rusiju“, piše u preporukama za američku diplomatiju.\nU delu preporuka koji se odnose na Srbiju, ističe se da SAD treba da „obnovi i jača veze sa Srbijom, najvećom i najmoćnijom državom regiona“ i da bi trebalo „održati podršku članstvu Srbije u EU, uz podršku pozicije EU da njeni novi članovi usklade politiku sa politikom EU prema Rusiji, kao i da se Srbija neće priključiti EU ako ne prizna Kosovo“.\n„Članstvo u NATO bi trebalo da ostane opcija za Srbiju, ali bi očekivanja SAD morala biti ublažena zbog istorijske zaostavštine vojnih operacija NATO u regionu, kao i verovatnim žestokim ruskim protivljenjem“, piše u analizi Instituta Istok – Zapad. Dodaje se da se saradnja Srbije sa NATO treba da se nastavi, pri čemu NATO treba da podstiče Srbiju da „ograniči svoje bezbednosne veze sa Rusijom na trgovinu oružjem i obuku“.\nU delu analize koji se odnosi na rusko mešanje (Russian Disruption) navodi se da „SAD i EU treba da se suprotstave ruskom mešanju reafirmacijom kontinuiranom prilikom za zemlje Zapadnog Balkana da se priključe EU, NATO ili obe organizacije“.\nTakođe, suprotstaviti se ruskoj medijskoj manipulaciji objektivnim, alternativnim izvorima informacija i podrškom nezavisnih medija; unapređenjem saradnje regiona sa naporima NATO i EU da promovišu sajber bezbednost; analizom u kojoj meri drugi energetski izvori, uključujući američki prirodni tečni gas (TNG) može da posluži kao alternativa ruskim energentima.\nIstovremeno, SAD bi trebalo da ohrabri i učestvuje u dijalogu SAD – EU – Rusija, kao deo širih napora da signalizira i Rusiji da evropske bezbednosne granice uključuju i Balkan i da „aktivnosti NATO na Balkanu nisu usmerene na uplitanje u ruske bezbednosne interese“.\nDirektor Instituta Istok – Zapad Kameron Manter, koji je svojevremeno bio i ambasador SAD u Srbiji, krajem juna je u intervjuu za Danas rekao da je ova studija, pre svega, namenjena Vladi SAD i tome da je ubedi, „kao i naše evropske prijatelje da se više angažuju u regionu“. Dodao je da je najveći potencijalni rizik zapravo Bosna i Hercegovina, ali i da su „zabrinuti zbog odnosa Kosova i Srbije“.\nNa pitanje da li za ovaj plan ima podršku Trampove administracije i Vlade SAD, Manter je tada odgovorio da „misli da imamo njenu naklonost“ i da je do tog zaključka došao nakon sastanaka u Beloj kući – Saveta za nacionalnu bezbednost (NSC), ali i u Stejt departmentu. Dodao je da je Trampova administracija jako zainteresovana za region Zapadnog Balkana i da američki predsednik Donald Tramp želi stabilan Balkan. Dodaje da je ovaj predlog Instituta predstavljen i predsedniku Srbije Aleksandru Vučiću.\nMartovski pregovori o Kosovu u SAD\nInače, krajem marta diplomatski izvori Danasa tvrdili su da su u Sjedinjenim Državama bili u toku pregovori o rešavanju kosovskog pitanja u kojima učestvuje i bivši američki ambasador u Srbiji Kameron Manter.\nO Institutu Istok – Zapad\nIst-Vest Institut jedna je od najuticajnijih institucija u oblasti međunarodnih odnosa i spoljne politike u svetu. Među najvažnijim aktivnostima Instituta ubraja se organizacija prvih vojnovojnih razgovora između članica NATO i Varšavskog pakta početkom 80. godina prošlog veka, kao i aktivna uloga u zemljama u tranziciji u istočnoj Evropi, uključujući i krizu u nekadašnjoj Jugoslaviji.\nU 2016. godini Institut je bio jedan od osnivača Globalne komisije za bezbednost u sajber prostoru. Ist-Vest Institut je globalna mreža istaknutih političara, lidera, poslovnih ljudi, predstavnika nevladinog sektora i akademske zajednice.\nPrevious Ministar najavio DO KRAJA GODINE PROMENE ZAKONA O PENZIJAMA..\nNext ZAPAD NIGDE NIJE OVAKO PONIŽEN KAO U SRBIJI: Ovakav poraz, kao protiv naše vojske nisu doživeli! (VIDEO)


Vučić iz Mrkonjić Grada poručio da je "srpski narod nedjeljiv", obratio se i učenicima (FOTO) – Fokus.ba\nVučić iz Mrkonjić Grada poručio da je “srpski narod nedjeljiv”, obratio se i učenicima (FOTO)\nOn je posebno zahvalio članu Predsjedništva BiH Miloradu Dodiku koji je, kako je rekao, želio da danas bude domaćin, iako mu je juče preminuo otac\nSrbijanski predsjednik Aleksandar Vučić rekao je da je uvijek sretan kada dođe u Republiku Srpsku i kada je sa srpskim narodom, naglasivši da je “srpski narod jedinstven i nedjeljiv, te da su svi pokušaji podjele nemogući”.\nNakon obilaska Mašinske škole u Mrkonjić Gradu, kao i školske biblioteke zajedno sa zvaničnicima RS-a, članom Predsjedništva BiH Miloradom Dodikom i predsjedavajućim Vijeća ministara Zoranom Tegeltijom, Vučić je rekao da će pomoć Srbije ovoj školi iznositi oko 300.000 eura.\n“Moći ćete da nabavite CNC mašinu za Mašinsku školu, koja je veoma važna. Gdje god smo kupovali ove CNC mašine, stranci su gledali da tu naprave fabrike jer su imali dobre i obučene radnike. Mi smo spremni da pomažemo i dalje, da nabavljamo računare za Gimnaziju i to ćemo i nastaviti”, rekao je Vučić.\nU obraćanju učenicima predsjednik Srbije je rekao da je važno da budu vrijedni, marljivi, pošteni i odgovorni prema svojim porodicama, rekao je Vučić zahvalivši svima na toploj dobrodošlici.\nOn je posebno zahvalio članu Predsjedništva BiH Miloradu Dodiku koji je, kako je rekao, želio da danas bude domaćin, iako mu je juče preminuo otac.\nVučić: Srbija će ovu godinu završiti kao prva u Evropi


Francuska dala Googleu tri meseca da promeni politiku o privatnosti — Online Tržište\nObjavio(la) Slavnic Predrag u kategoriji Generalno, Online pravda na dan 20. Juna 2013. / ostavite komentar\nSećate se kontroverzne politike privatnosti koju je Google predstavio prošle godine? E pa, Francuska vlada više ne želi čekati da Google odgovori na neka sporna pitanja vezana već sada traži da kompanija napravi određene promene u svojoj politici o privatnosti ili će snositi posledice.\nFrancuska Nacionalna Komisija za Računarstvo i Građanske Slobode (CNIL), dala je kompanij Google tri meseca da promeni politiku koja krši Francuske zakone o privatnosti i zaštiti podataka. Ako se Google ne povinuje zahtevu suočiće se sa kaznom do 595.000 dolara. Ova novčana kazna ne predstavlja nikakav problem za Google međutim, ono što bi moglo biti problem jeste to što Francuska komisija tvrdi da će se njihovim zahtevima pridružiti još najmanje pet evropskih zemalja do kraja jula.\nKonkretno, komisija od kompanije Google traži da jasno kažu korisnicima šta rade sa ličnim podacima koje sakuplja od njih i da se definiše rok čuvanja tih ličnih podataka nakon kojeg bi se oni trajno brisali sa servera kompanije.\nU skladu sa ovom kontroverznom politikom privatnosti, Google uzima podatke iz korisničkih servisa kao što su YouTube, Gmail i Google+, i kombinuje ih u jedan veliki skup pravila. Iako je Google u više navrata objašnjavao da je ovu novu politiku lako razumeti i da ona čini da njegovi proizvodi budu bolji za korisnike. Naravno, ovaj argument nije dovoljno uverljiv za Evropske regulatore koji žele da pokažu svoju snagu i prisile jednu od najvećih tehnoloških kompanija na svetu da se povinuje njihovim zahtevima.\nTagovi: francuska, google, politika o privatnosti, privatnost


Tegeltija: BiH nosi prevelik teret migrantske krize - Glas Srpske\nSrna 26.09.2020 15:05\nSARAJEVO- Predsjedavajući Savjeta ministara Zoran Tegeltija smatra da je potrebno postići konsenzus da se migranti ne mogu nekontrolisano slobodno kretati po gradovima, jer ugrožavaju bezbjednost građana BiH, ističući da ova zemlja nosi preveliki teret migranske krize u odnosu na veličinu i broj stanovnika.\n- Mnogo manje tih ljudi je pokrenu rat, a mnogo više su pokrenule neke druge politike. Za BiH je bilo loše što je na početku migrantske krize postojalo podijeljeno mišljenje o tom problemu. Sa jedne strane bile su priče kako je problem migrantske krize isključivo humanitarno pitanje, te da će biti riješeno samo po sebi, da će ti ljudi proputovati kroz BiH kao turisti, a sa druge je bio dosta koncizan stav, koji je dolazio iz Republike Srpske da migracije sa sobom nose bezbjednosni problem i sada napokon, preovladava to mišnjenje - istakao je Tegeltija.\n- Kontrolom na granicama koja bi trebalo da se pojača i da više radi Granična policija, proces dolaska migranata će se samo usporiti, nikako zaustaviti, jer neko drugi organizuje i pokreće te ljude - ocijenio je Tegeltija za sarajevski portal "Vijesti".\nGovoreći o inicijati "mini Šengen", predsjedavajući Savjeta ministara je istakao da mu je žao što se stav o tome u BiH mijenja nakon sastanka u Vašingtonu.\n- Ovim regionalnim sporazumom se želi omogućiti nesmetan promet roba i usluga i kretanje ljudi i kapitala. To je ono što je u ovom trenutku potrebno zapadnom Balkanu i nama koji živimo na ovim prostorima, a to je da međusobnu razmjenu i saradnju podignemo na veći nivo - istakao je Tegeltija.\n- Naše je stanovište da je ovo dobra prilika da BiH bude dio nove regionalne priče. Mi ćemo u naredne dvije sedmice za Predsjedništvo BiH pripremiti svoje viđenje kako to izgleda i nadam se da će taj organ koji je zadužen za vođenje spoljne politike dati saglasnost i da će BiH pristupiti regionalnom sporazumu koji se zove "mini Šengen". Nadam se da ćemo mi prije kraja oktobra donijeti odluku o pristupanju ovoj regionalnoj saradnji - istakao je Tegeltija.\n- Sasvim je pogrešna sadašnja situacija u Predstavničkom domu Parlamentarne skupštine BiH, gdje postoji veliki broj zakona koji se usvajaju apsolutno mimo volje jednog naroda, jednog entiteta i onda ti zakoni ne dobiju podršku u Domu naroda - ukazao je Tegeltija.\n- Nažalost, u BiH uvijek postoje ljudi koji bi da rade tuđe poslove, kao i oni koji su željeli da od Savjeta ministara naprave ono što nije i daju nadležnosti koje mu ne pripadaju, a sa druge strane, da mu oduzmu nadležnosti koje mu pripadaju po Ustavu. Sve što je Savjet ministara trebalo da uradi, uradio je - zaključio je predsjedavajući Savjeta ministara Zoran Tegeltija.\nZoran Tegeltija najavio je da će sljedeće sedmice biti stavljeno na raspolaganje 42 miliona KM pomoći koja je obezbijeđena iz budžeta zajedničkih institucija, od čega je 15 miliona KM namijenjeno zdravstvenom sektoru u BiH.\n- Od te ukupne sume 15 miliona KM je namijenjeno zdravstvenom sektoru u BiH i to će biti stavljeno na raspolaganje sljedeće sedmice, a ostali dio ćemo podijeliti institucijama kulture, sporta i privrednim subjektima - naglasio je Tegeltija, dodavši da je to jedna od direktnih intervencija u borbi protiv "kovida – 19".\n- Druga ključna stvar je ekonomskog karaktera a to je pravovremeno reagovanje u smislu obezbjeđivanje koridora za snabdjevanje tržišta u BiH robom. Tu je urađen veoma dobar posao, jer smo omogućili privredi da i u tim teškim okolnostima uvozi i izvozi i treća stvar su pregovori sa međunarodnim finansijskim organizacijama koji su uspješno okončani a odnose se na investicije podrške BiH u borbi protiv pandemije - pojasnio je Tegeltija.\n- To su nepredvidivi troškovi i trebalo je obezbijediti dodatna sredstva da bi sve to mogli pokriti. S toga smo obezbijedili aranžman sa MMF oko 333 miliona dolara koja su došla u BiH, 250 miliona evra makrofoinsnansijske pomoći od Evropske komisije i 36 miliona evra pomoći zdravstvenom sektoru od Svjetske banke - podsjetio je Tegeltija.\n- U decembru kada sam pisao ekspoze govorili smo o visokim stopama rasta, investicijama, povećanja broja zaposlenih da bi samo dva mjeseca kasnije počeli da se borimo sa pandemijom i ta borba još traje. Da mi je neko rekao da će jedna od najvažnijih odluka kojom bi trebalo da se bavim biti zatvaranje granica nikada ne bih vjerovao. Sve se promijenilo u kratkom vremenskom periodu, a pri tom je došlo i do određenih političkih turbulencija u BiH koje su se direktno odrazile na rad Savjeta ministara - rekao je Tegeltija.\n- U saradnji sa entitetskim vladama pripremamo novi investicioni ciklus koji ćemo predstaviti narednih dana, a koji će obuhvatiti sve pripremljene projekte u BiH. Republika Srpska i FBiH su nosioci tih projekata, a zajedno ćemo obezbijediti sredstva kako bi počela njihova realizacija. Uputili smo prema Evrpskoj komisiji, na njihov zahtjev, 10 projekata koji su nama prioritet za finansiranje, a od tih deset jedan je zajednički vlada Srpske i FBiH, četiri iz Republike Srpske i pet iz FBiH - precizirao je Tegeltija.\n- Vjerujem da ćemo usvojiti kompletan akcioni plan za realizaciju agende EU dva i da polako počnemo da izlazimo iz borbe za živote u borbu za ekonomiju - naglasio je Tegeltija.\n- Iz jedne zemlje smo imali oko 100.000 turista na godišnjem nivou, a ove godine će biti dobro ukoliko ih bude i 1.000. Hotelijeri su u najtežoj situaciji, zatim turističke organizacije, a ti problemi se prenose i na samo ugostiteljstvo. Zatim i aerodromi, koji su napokon bili stabilizovali poslovanje, uvećao se broj putnika na naša tri, od četiri aerodroma u BiH. Oni su bili u mogućnosti da dalje investiraju i ulažu, a sada su suočeni sa problem i isplate plate zaposlenima i mi njima moramo pomoći - istakao je Tegeltija.\nDodao je da je neophodna i pomoć ljudima koji se bave javnim prevozom, jer oni trpe ogromne gubitke i tim granama je i dalje neopodna direktna finansijska pomoć.\n- Ukoliko se proces oporavka bude kretao i napokon dobijemo vakcinu, otvoriće se putovanje i mnoge stvari će izgledati bolje. Kako bude brži proces tih otvaranja, potreba države za ulaganje u te sektore će biti manja, a ukoliko to potraje država jednostavno mora održati te sektore - pojasnio je Tegeltija.\n- BiH će uraditi sve što bude potrebno da vakcina bude dostupna građanime ove zemlje, kao i svim drugim građanima širom svijeta, bez obzira koliko će to na kraju koštati finansijski jer se za to mora obezbijediti novac, pa makar i prioritete drugačije poslagali - pojasnio je Tegeltija.


Šojgu testiran na virus korona /video/ - Sputnjik Srbija\n08:31 24.03.2020 (osveženo 10:43 24.03.2020) Preuzmite kraći link\nNanon posete Siriji, ruski ministar odbrane Sergej Šojgu i članovi delegacije testirali su se na koronavirus. Kako javlja televizija „Zvezda“, njihovi rezultati su negativni.\nNa objavljenom video-snimku se može videti kako zdravstveni radnici uzimaju ministru bris usne duplje, a istu proceduru prošli su članovi delegacije Ministarstva odbrane, kao i posada aviona. Svima je izmerena i temperatura.\nRuski ministar odbrane je, po nalogu predsednika Vladimira Putina, boravio u Siriji, gde se sastao sa sirijskim predsednikom Bašarom Asadom.\nŠojgu i Asad su u Damasku razgovarali o poštovanju režima prekida vatre u Idlibu, o stabilizaciji situacije u drugim delovima Sirije, kao i o raznim aspektima vojno-tehničke saradnje u okviru zajedničke borbe protiv terorističkih grupa.\ntestiranje, Bašar Asad, koronavirus, Sergej Šojgu


“NEVEROVATAN BROJ” Brnabić: Čak 65.000 građana iz dijaspore vratilo se u zemlju | Ekspres.net\n“NEVEROVATAN BROJ” Brnabić: Čak 65.000 građana iz dijaspore vratilo se u zemlju\nPremijerka Ana Brnabić izjavila je da je stvar koja muči državu neočekivan, gotovo neverovatan broj naših državljana iz inostranstva, koji, i pored svih apela, dolaze u zemlju, i poručila da bi akt patriotizma, u ovom momentu, bio da u ovom trenutku ostanu u zemljama u kojima žive i rade.\n“Naša molba je bila da ostaju u zemljama u kojima žive i borave, da se ne vraćaju, jer je teško iskontrolisati kretanje, a oni moraju da budu u izolaciji 14 – 28 dana. U tom slučaju, šta god da se desi, naš zdravstveni sistem će biti opterećen”, rekla je Brnabić na pres konferenciji.\nKako je rekla, zbog toga što svi apeli nisu bili naročito uspešni, i imamo gužvu na Horgošu ili Batrovcima, kolone duge i po 15 ili 20 kilometara.\nPovezane vesti – Brnabić: Srbija ima 6.000 kreveta za obolele, u planu 10.000\nBrnabić je prenela da se od 14. marta do jutros u osam sati, 65.142 građana koji su živeli i boravili u inostranstvu vratilo u Srbiju.\n“To je neverovatan broj, neočekivan”, rekla je Brnabić.\nOna je navela da je poseban izazov to što postoje konkretni podaci da se u Srbiju u poslednjih 48 sati vraćaju i naši građani iz inostranstva, kojima je u tim zemljama potvrđeno da su zaraženi, koji lekovima snižavaju temperature, i dolaze ovde.\n“To je još jedan novi izazov i zbog toga smo odlučili da dodatno pooštrimo mere i sankcije, kako bismo probali da sačuvamo populaciju u Srbiji”, rekla je Brnabić i primetila da je verovatno svako od nas čuo ili zna za makar jednu osobu koja se vratila i ne poštuje meru obavezne samoizolacije.\n“Imamo i brojne građane koji se vraćaju i koji su odgovorni, ali je patriotski bilo ostati tamo gde su se našli, jer onda makar ne bi opteretili naš zdravstveni sistem, već bi se lečili tamo gde rade i, na kraju, plaćaju poreze. Ali, tamo se uglavnom zdravstvena zaštita plaća, a kod nas je uglavnom besplatna”, rekla je Brnabić.\nPonovila je da je to nešto što u ovom momentu neizmerno opterećuje državu, jer se mora zaštititi naš zdravstveni sistem i medicinski radnici.\n“Videli ste svi i primere naših fudbalera, koji dolaze iz inostranstva, gde imaju milionske ugovore, koji dolaze ovde i nisu u samoizolaciji i to je posebno nešto sa čim će se suočavati naši nadležni organi”, rekla je Brnabić.\nPremijerka je zahvalila građanima što prijavljuju one koji krše samoizolaciju, jer, kako je rekla, to nije tužakanje, već je od ključne važnosti kako bi se usporilo širenje virusa i kako bi pritisak na zdravstveni sistem bio što manji.\n“Nažalost, akt patriotizma je bio ostati u zemljama gde živite i radite, ne da dolazite u Srbiju”, ponovila je.\nBrnabić je dodala da vladina Kancelarija za IT upravu i MUP rade zajedno sa pojedinim kompanijama na posebnoj aplikaciji e-karantin, koja će nadležnima pomoći da na najefikasniji način prate i kontrolišu da li se samoizolacija poštuje.\nPremijerka je istakla da će dijasporci koji večeras ulaze u zemlju morati da poštuju policijski čas.\n“Morate da u 20 časova stanete gde ste i čekate do 5 ujutro”, poručila je Brnabić i dodala da će od jutra svi koji nemaju boravište u Srbiji biti upućivani u Morović.\nPovezane vesti – “Od juče trend ubrzavanja rasta broja zaraženih”\n“Oni ne mogu da se kreću nakon 20 časova, tako da mi to ne možemo da prekršimo. Grubo je – oni jesu naši drzazvljani i Srbija će ih primiti. Ali otišli su odande gde su imali zaduženi zdravstveni centar. Molili smo ih da ne dolaze. Ceo zdravstveni sistem Srbije je mnogo puta slabiji, kada je reč o novcu, od zdavstvenih sistema zemalja u kojima žive i rade, gde plaćaju porez. Naš sistem je sa boljim stručnjacima, ali slabije plaćen sa manje resursa”, kazala je on.\nOsvrnula se i na pacijente koji su u samozilaciji, a koji su dokazano inficirani, rekavši da sa njima nema problema.\n“Oni su u kontaktu sa lekarima iz Beograda, Niša, Kragujevca, svakodnevno, više puta dnevno. Lekari sa klinika koje su zadužene za pacijente ih zovu nekoliko puta dnevno da provere opšte stanje. O njima nisam pričala, jer sa njima nema probelma”, rekla je Brnabić.\nPOSEBNE MERE ZA PENZIONERE: Račune će moći da plate naknadno, bez kamate UKUPNO 89: U Srbiji još šest osoba zaraženo koronavirusom “IMAMO JEDNOG PREMINULOG” Brnabić: Na respiratorima osam ljudi u teškom stanju “OPASNOST SUVIŠE VELIKA” Brnabić: Od sutra u 20 časova prekid javnog prevoza do daljnjeg


Trgovinska razmena Srbije i Nemačke 3,4 mlrd. € › Made-in-Germany.rs\nTrgovinska razmena Srbije i Nemačke 3,4 mlrd. €\nDo kraja prošle godine ukupna trgovinska razmena između Srbije i Nemačke dostigla je nivo od gotovo 3,4 milijarde eura, ističe izvršni član Upravnog odbora Nemačko – srpske privredne komore Martin Knap.\nOn je na predstavljanju rezultata ankete o uslovima poslovanja u Srbiji, koju je Nemačko-srpska privredna komora sprovela među svojim članicama, izvestio da je spoljnotrgovinska razmena dve zemlje za godinu dana porasla za 12 procenata. U protekloj godini izvoz Srbije je povećan za 13 posto u odnosu na 2014. godinu, dok je uvoz iz Nemačke u istom periodu povećan za 11 posto, kaže Knap.\nOsvrnuvši se na privredne susrete koji su u prošloj godini organizovani u Minhenu, u saradnji sa Saveznim ministarstvom privrede Nemačke, Knap je rekao da su oni doprineli da srpske firme povećaju izvoz na nemačko tržište, prenosi agencija “Tanjug”.\n– Ove godine je takva manifestacija održana u Dortmundu, a od toga očekujemo veće impulse koji bi povećali izvoz iz Srbije. Na ovogodišnjim susretima privrednika bilo je prisutno 340 preduzeća iz Srbije, koja su se srela sa 49 nemačkih preduzeća, što je dva puta više nego prethodne godine – podsetio je Knap.\nNa srpskom tržištu trenutno je aktivno oko 350 preduzeća sa nemačkim kapitalom, a u njima je zaposleno oko 30.000 ljudi. Nemačko-srpska privredna komora je najveća bilateralna organizacija te vrste u Srbiji.\nPorast robne razmena Srbije sa svetom za 8,4%\nOd MiG na 27/06/2016 / Investicije, Komunikacije, Trgovina / Ostavite komentar\n„Breksit“ će koštati Nemačku 3 mlrd. € godišnje\nSimens ulaže milijardu € u veštačku inteligenciju


Grčki Forthnet zvanično postaje deo United Grupe - Nira Press\nPočetna » Grčki Forthnet zvanično postaje deo United Grupe\nGrčka telekomunikaciona kompanija Forthnet S.A. zvanično je postala deo United Grupe, vodećeg telekomunikacionog i medijskog operatora u Jugoistočnoj Evropi, u okviru koje posluju i kompanija SBB i njeni servisi EON i Total TV, televizije i portali Sport Klub, Nova S i N1. Ulazak United Grupe, sa sedištem u Holandiji, na grčko tržište predstavlja korak dalje u njenoj evropskoj strategiji rasta i dodatnog utvrđivanja pozicije lidera u telekomunikacionoj industriji u osam zemalja u regionu.\nVictoriya Boklag, izvršna direktorka United Grupe izjavila je: “Zadovoljstvo mi je da poželim dobrodošlicu našim kolegama iz kompanije Forthnet u porodicu United Grupe. Imamo ambiciozne planove za kompaniju, koji će biti sprovedeni sa novim menadžerskim timom. Forthnetov brend Nova je dobro pozicioniran u Grčkoj i vidimo mnogo poslovnih potencijala. Imamo priliku da na grčkom tržištu omogućimo više zabavnih i sportskih medijskih sadržaja, kako bismo podstakli rast usluga televizije. Uvereni smo da primenom naše stručnosti u oblastima kao što su medijski sadržaj i tehnologija, u kombinaciji sa širom telekomunikacionom ponudom, možemo pružiti vrhunsko korisničko iskustvo i ostvariti svoje poslovne ciljeve“.\nUnited Grupa, koja je u većinskom vlasništvu investicionog fonda BC Partners, saopštila je u junu da je prihvatila početni udeo od približno 36 odsto u kompaniji Forthnet. Od tada je United Grupa povećala svoje vlasništvo na oko 80 odsto Do kraja godine, nakon što kompanija završi konverziju konvertibilnog duga, udeo United Grupe će porasti na približno 85 odsto.\nU skladu sa grčkim propisima, United Grupa je ponudila minimalne obavezne uslove za otkup udela od manjinskih akcionara i očekuje se zvanična objava obavezne tenderske ponude (Mandatory Tender Offer – MTO), koja bi trebalo da bude završena u prvom kvartalu 2021. godine.\nAko United Grupa stekne najmanje 90 odsto običnih akcija kompanije Forthnet po završetku MTO, kroz kombinaciju akvizicija u obaveznoj tenderskoj ponudi i / ili prava da otkupi udele od preostalih akcionara u skladu sa relevantnim zakonima i propisima, na kraju ovog procesa United Group će imati 100 odsto udela u kompaniji.


Poslovne vesti iz sveta - Strana 332\nBitka za tržište kreće: U pitanju je posao veka\nBitka za to gde će Evropljani puniti svoje električne automobile širi se iz gradova Starog kontinenta na auto-puteve. Tu borbu za udeo u toj brzorastućoj industriji uključile su se mnoge start-ap kompanije, kao i velike svetske kompanije.\nEvropski sud pravde uzdrmao 'švajcarce'\nBanke su morale da informišu građane o rizicima zaduživanja u stranoj valuti, smatra evropsko pravosuđe\nPad indeksa na Vol stritu i većini svetskih berzi\nIndeksi na Vol stritu i na većini svetskih berzi danas su u minusu dok investitori razmatraju poslednju odluku američke centralne banke koja planira da do kraja godine opet podigne referentnu kamatu, i centralne banke Japana koja je naznačila da n...\nGugl kupio deo razvojnog tima HTC-a za 1,1 milijardi dolara\nU nameri da pojačaju svoje poslovanje na polju pametnih telefona „Gugl“ je postigao dogovor sa kompanijom HTC vredan 1,1 milijardu dolara. Uprkos tome što američka kompanija neće dobiti nikakav akcionarski udeo u HTC-u, deo osoblja tajvanske kompa...\nKompanija "Naftogas" saopštila je da se obratila međunarodnom arbitražnom sudu tražeći od Rusije pet milijardi dolara nadoknade za gubitak imovine na Krimu koji je Rusija pripojila 2014. godine.\nEU izgubila milijarde poreskih prihoda od Gugla i Fejsbuka\nSimens opet između dve vatre: "Ne daju opremu"\nDirektor ukrajinske kompanije Naftogaz Andrej Koboljev kaže da je Simens odbio da isporučuje opremu za gasni transportni sistem Ukrajine zbog isporuka u Rusiju.\nSkok svetskih berzi, akcije Epla u pad\nAkcije na svetskim berzama su danas uglavnom porasle, ali su na Londonskoj berzi pale, jer je funta skočila na jednogodišnji maksimum prema dolaru zbog snažne inflacije u Britaniji.\nTurski rast na pragu da sruši rekord\nPrivredni rast Turske ubrzan je u drugom kvartalu, zbog čega će verovatno premašiti ciljanu stopu rasta vlade za celokupnu godinu.


Ministrica Dilberović: Promjene u obrazovanju ne mogu više čekati\nPod predsjedavanjem federalne ministrice obrazovanja i nauke Elvire Dilberović, u Mostaru je danas održana 15. tematska sjednica Koordinacije ministara obrazovanja i nauke u Federaciji BiH posvećena rezultatima PISA istraživanja. Sjednici su prisustvovali ministri iz Tuzlanskog i Hercegovačko-neretvanskog kantona Fahreta Brašnjić i Rašid Hadžović, te predstavnici ministarstva obrazovanja iz Zeničko-dobojskog, Bosansko-podrinjskog kantona Goražde i Kantona Sarajevo, kao i predstavnici OSCE-a.\n- Mislim da niko u BiH nije ostao ravnodušan na rezultate PISA istraživanja. Uostalom, već neko vrijeme bilo je prepoznato da postojeći nastavni planovi i programi više ne odgovaraju potrebama obrazovanja učenika u kontekstu promjena u svijetu rada i ubrzanom naučno-tehnološkom razvoju“, kazala je u uvodnom obraćanju ministrica Dilberović, podsjetivši da se već neko vrijeme ulažu napori za izradu novih jezgri NPP-ova za koju je u BiH zadužena Agencija za predškolsko, osnovno i srednje obrazovanje.\n- Federalno ministarstvo je sa svoje strane kroz različite programe nastojalo podržati sve reformske procese u BiH. Ne možemo reći da se do sada ništa nije radilo. Ali, rezultati PISA istraživanja su skrenuli pažnju na to da promjene u obrazovanju ne mogu više čekati i da trebaju biti postavljene kao prioritet u društvu. Obrazovanje, konačno, treba da postane, jedna od prioritetnih reformi u BH društvu u koju će se uključiti svi akteri i zajedno raditi na zajedničkom cilju, a to je kvalitetno obrazovanje za svu djecu i mlade, koje je kompatibilno sa međunarodnim standardima kvalitete u obrazovanju - ustvrdila je Dilberović.\nPrisutni ministri i predstavnici ministarstava obrazovanja u Federaciji BiH su na ovoj sjednici donijeli niz zaključaka i preporučili ministarstvima obrazovanja da, zajedno s pedagoškim zavodima, rade na razvoju i inoviranju programa stručnog usavršavanja direktora škola, nastavnika i stručnih saradnika u školama kako bi se podigao kvalitet nastavnog procesa i uvele savremene metode odgojno-obrazovnog rada sa učenicima koje se više fokusiraju na razvoj kritičkog mišljenja, rješavanja problema i općenito funkcionalnih znanja i vještina kod učenika. Također, u budućem djelovanju pažnju je potrebno usmjeriti na promjene i inoviranje inicijalnog obrazovanja nastavnika.\nPredstavnici ministarstava obrazovanja u Federaciji BiH trebaju aktivno učestvovati u radu Radne grupe za izradu Akcionog plana za implementaciju Zajedničke jezgre nastavnih planova i programa definirane na ishodima učenja, te aktivno i u sinergiji raditi na provedbi Akcionog plana na način da se nastavni planovi i programi u kantonima u FBiH što više međusobno usklade. U nastavi jezika, matematike i prirodnih nauka, kao materijale za vježbanje, koristiti dostupne zadatke iz PISA i TIMSS istraživanja, a potrebno je i inovirati metode procjene učeničkih postignuća. Za realizaciju spomenutih zaključaka predlaže se povećanje izdvajanja za obrazovanje u budžetima za naredne godine, a kako bi se, prije svega, poboljšala postignuća učenika i unaprijedio nastavni proces.\nPreporuke i zaključci sa sjednice bit će dostavljeni predsjedavajućima kantonalnih skupština u FBiH i odborima za obrazovanje Predstavničkog i Doma naroda Parlamenta FBiH, kao i pedagoškim/nastavničkim fakultetima, a kako bi se sinhronizirano proveli u narednom periodu, saopćeno je iz Federalnog ministarstva obrazovanja i nauke/znanosti.


Špirić: Spreman sam svoju ostavku ponuditi Predsjedništvu BiH - Klix.ba\nBiH Špirić: Spreman sam svoju ostavku ponuditi Predsjedništvu BiH\nŠpirić: Spreman sam svoju ostavku ponuditi Predsjedništvu BiH\n31.10.2007. u 12:40\nPredsjedavajući Vijeća ministara BiH Nikola Špirić najavio je danas da je zbog odluke visokog predstavnika o izmjeni Zakona o Vijeću ministara BiH spreman ponuditi svoju ostavku Predsjedništvu BiH, ali da će zaključci dvodnevnog zasjedanja Vijeća za provedbu mira (PIC) biti od presudnog značaja za njegovu konačnu odluku o tome.\nU svom obraćanju političkim direktorima Upravnog odbora PIC-a u Sarajevu, Špirić je pozvao međunarodnu zajednicu da ukine bonska ovlaštenja, jer su ona "ne samo štetna nego i opasna po budućnost BiH".\nŠpirić tvrdi da je visoki predstavnik donio ishitrene odluke kojim je dodatno zakomplicirao, ionako komplikovanu situaciju u zemlji. Također, smatra da je odlukom o Vijeću ministara dodatno razvlastio predsjedavajućeg Vijeća ministara BiH.\n-Ne sporim dobru namjeru visokog predstavnika..., ali niko ne smije zaboraviti da sam ja predsjedavajući Vijeća ministara BiH, odnosno prvi čovjek izvršne vlasti, kao što se to redovno zaboravlja, naveo je Špirić.\nOn je još ocijenio da je Lajčakova odluka antidejtonska i antiustavna, da je proizvela podjele s nesagledivim posljedicama, ali i da predstavlja svojevrstan neuspjeh samog visokog predstavnika.\n-Ne mogu da vjerujem da je visoki predstavnik želio neuspjeh, ali sam ubijeđen da ga je ovom odlukom obezbijedio. Zato je korak nazad jedino rješenje u ovoj situaciji i to upravo visokog predstavnika, smatra predsjedavajući Vijeća ministara BiH.\nOn ne spori da je u više navrata rekao da je način funkcioniranja Vijeća ministara formula neuspjeha, ali izražava ubjeđenje da odluka visokog predstavnika ni na koji način neće pomoći da se to ispravi.\nTakođer, pita zašto u odluci ne stoji da su ministri odgovorni predsjedavajućem, a da predsjedavajući može da smijeni jednu trećinu ministara ukoliko oni nisu spremni da se suoče s izazovima koje postavlja Brisel.\nŠpirićevo mišljenje je da ova odluka počiva na negacijama, te naglašava da su negacije države ili entiteta osnova neuspjeha. Ona su u koliziji s procesima integracija BiH u EU, ali i upravo "proporcionalna karijerizmu predstavnika međunarodne zajednice koji je nerijetko bio u koliziji s očekivanim uspjehom BiH".\nTakođer, stav predsjedavajućeg Vijeća ministara je da je odluka visokog predstavnika donesena na pogrešnim premisama i da treba da doprinese laganom rastu političke temperature u BiH i doprinese povezivanju s krizom u regionu.\nIstiče da je BiH zemlja koja još nema identične i jedinstvene stavove o vrlo važnim pitanjima te da je traženje jedinstvenog i zajedničkog stava dug proces koji se mora odvijati u optimalnim uvjetima.\n-Zato vas molim da nam dozvolite da upravljamo ovom zemljom ili da to činite sami. Ovako dugo neće moći. I zato se plašim vremena ispred nas umjesto da mu se radujem, kazao je Špirić.\nNavodi da međunarodna zajednica insistira na transparentnosti u BiH, a da sama nije spremna na tako nešto. Stoga je apelirao na međunarodnu zajednicu da ne rade u BiH "ono što ne bi mogli zamisliti u svojim zemljama".\n-Isuviše dugo je BiH bila mini laboratorija i mislim da je vrijeme da se s tom praksom prestane, naglasio je predsjedavajući Vijeća ministara, ocjenjujući da se BiH nalazi na historijskoj prekretnici.\nPozdravio je Deklaraciju u vezi s reformom policije, iako smatra neobičnim da se dogovor mogao postići sada u ovako uzavreloj političkoj situaciji, a nije mogao prije samo deset dana.\nOn se, međutim, nada da će procjena Evropske komisije biti pozitivna i da će ovaj dogovor biti dovoljan za parafiranje Sporazuma o stabilizaciji i pridruživanju.\nŠpirić navodi da ovakav njegov istup ne znači da je ogorčen ili zabrinut zbog svoje političke pozicije ili karijere, već ističe da je iskreno zabrinut zbog nedužnih građana BiH i njihove budućnosti.\n-Zato sam jedini predsjedavajući Vijeća ministara BiH od Dejtona naovamo koji će zavisno od vašeg stava danas biti spreman svoju ostavku ponuditi Predsjedništvu BiH, jer ne želim da učestvujem u realizaciji odluke koja vodi ka neuspjehu zemlje, kazao je Špirić.\nprije 4h 10m 166\nprije 3h 19m 163\nprije 2h 52m 81\nprije 13h 19m 100\nprije 2h 18m 104


Istraživači kompanije Trusteer upozorili su na nove napade na korisnike Android pametnih telefona u kojima se koriste bankarski Trojanci SpyEye i Tatanga koji uspešno savladavaju prepreku dvostepene verifikacije prilikom prijavljivanja korisnika na naloge koju mnoge banke koriste da bi zaštitile svoje klijente.\nMeta kampanje su isključivo korisnici Android moilnih telefona, što je dokaz da se sajber kriminalci koncentrišu na popularnu Google-ovu platformu koja ima dominantnu poziciju na američkom tržištu mobilnih uređaja (51%) ali i na tržištima evropskih država (između 46 i 61%).\nNovi napadi koje je otkrio Trusteer su varijacije onih koji su viđeni tokom poslednjih godinu dana.\nWeb injection napadi su usmereni na Windows, odnosno na ranjivosti brauzera na destop računarima a cilj napada je naterati korisnika da instalira lažnu bankarsku zaštitnu aplikciju na telefonu. Zlonamerna aplikacija je predstavljena kao aplikacija za zaštitu bankarskog naloga i potvrdu vlasništva nad nalogom putem SMS poruka. Za aplikaciju se tvrdi da je je novi sloj zaštite koji banka zahteva od korisnika i da je već koristi 15 miliona korisnika banaka u svetu.\nKada se instalira, desktop malver traži od žrtve identifikaciju mobilnog telefona koji koristi. Na ponuđenoj listi uređaja su iOS (iPhone), BlackBerry, Android (Samsug, HTC, itd.), Symbian (Nokia) i drugi. Ako se ispostavi da žrtva ne koristi Android već neki drugi mobilni telefon, od korisnika se ne zahteva ništa više u smislu preduzimanja određenih koraka. Međutim, od korisnika Androida se traži broj telefona na koji se potom šalje SMS poruka sa linkom ka zlonamernoj aplikaciji. Izuzetak su BlackBerry uređaji, jer se u slučaju nekih napada od korisnika ovih telefona takođe traži da preuzmu aplikaciju, ali se aplikcija ipak ne instalira na telefonu.\nIstraživači su otkrili da ista aplikacija koristi i SpyEye i Tatanga malver, što pokazuje da ista grupa kirminalaca koristi dve različite aplikacije za podršku kampanji napada na Android korisnike.\nKada se instalira na telefonu, malver snima SMS saobraćaj uključujući i autorizacione kodove koje banka šalje vlasniku telefona. SMS poruke se preusmeravaju prevarantima, omogućavajući im da obavljaju novčane transakcije i da dobiju SMS kodove neophodne za njihovu autorizaciju.\nU Trusteer-u su rekli da su napadi počeli u junu i da su zlonamerni sajtovi hostovani u Kini i SAD, ali da ti sajtovi trenutno nisu aktivni.\nNapadi su do sada bili usmereni na bankarske korisnike u Nemačkoj, Holandiji, Portugaliji i Španiji. Napadači su koristili različite trikove drutvenog inženjeringa u različitim zemljama kako bi ubedili korisnike da preuzmu aplikaciju.\nProblemi korisnika Androida sa zlonamernim mobilnim aplikacijama se nastavljaju. Prošle nedelje su istraživači Kaspersky Lab-a otkrili sumnjivu aplikaciiju koja krade adresare korisnika mobilnih telefona, koja se pojavila ne samo na Google-ovom online marketu aplikacija za Android već i u Apple-ovoj App Store. Posle niza incidenata sa pojavom zlonamernih aplikacija na marketu, Google je u februaru predstavio skener Bouncer koji je trebalo da onemogući pojavu zlonamernih aplikacija na Google Play. Međutim, Bouncer se u praksi pokazao relativno nemoćnim što pokazuje i noviji incidenti sa maliciozim aplikacijama na marketu.


RTS :: Nikolić: Zajednički rad sa Vučićem na obnavljanju Srbije\nIzbori 2017 Nikolić: Zajednički rad sa Vučićem na obnavljanju Srbije\nNikolić: Zajednički rad sa Vučićem na obnavljanju Srbije\nutorak, 21. feb 2017, 21:10 -> 14:36\nAutor: Priredili Aleksandra Trajković i Aleksa Boljanović\nPredsednik Srbije Tomislav Nikolić rekao je za RTS da poštuje odluku organa SNS-a o kandidaturi Aleksandra Vučića za predsednika Srbije iako je do nekog momenta razmišljao da se kandiduje. Sve dok SNS nije doneo odluku, ja sam predlagao da se dogovaramo, ali kada je odluka doneta, shvatio sam da bih mnoge ljude naveo da kažu nešto loše o meni i da mogu da potpuno preokrenem situaciju u korist ljudi za koje ne bih želeo da budu na čelu Srbije i u koje nemam poverenja, rekao je Nikolić.\nTomislav Nikolić je u emisiji "Upitnik" rekao da je SNS organizacija čijim se delom smatra – da je ponosan na nju i da je svim prijateljima savetovao da se ponašaju stranački, dok je trajala priča o kandidaturi.\nOvde možete pogledati emisiju "Upitnik"\n"Imao sam pred sobom stav da SNS podržava Vučića za predsednika i taj stav poštujem", rekao je Nikolić.\nDodao je da voli Srbiju i SNS, barem isto koliko i oni koji su glasali na organima SNS-a da Vučić bude kandidat za predsednika.\n"Moj izbor je bio lak, a bilo je zanimljivo i mučno posmatrati kako se pojedinci, odmah nakon što je neko lansirao vest da bih mogao da se kandidujem, svrstavaju na različite strane. Neki moji prijatelji se odjednom pretvaraju u ljude koji bi Srbiju da zaštite od mene", rekao je Nikolić.\nPredsednik je objasnio da je shvatio da ne bi valjalo za Srbiju da takva situacija traje dugo i da je zato juče postignut dogovor.\nDodao je da je Srbija veća i od njega i od Vučića i da joj obojica žele dobro. Naveo je da se sa Vučićem dogovorio da nastave zajednički rad na obnavljanju Srbije i na reformama, bez obzira na to ko je na kojoj funkciji.\n"Shvatio sam da je vreme da ponovo zajedno izađemo pred Srbiju. Juče smo dogovorili da zajednički rad na podizanju Srbije sa kolena nastavimo", rekao je Nikolić.\nIstakao je da on i Vučić nisu govorili o funkcijama.\n"Aleksandar i ja nismo koalicioni partneri, mislim da samo koalicioni partneri razgovaraju o funkcijama, ali kada smo nas dvojica, koji smo jedna ideja u dva čoveka, šta će nam raspodela funckija? Nismo mi stvorili koaliciju juče", naveo je Nikolić.\nDodao je da je ponosan na stranku koja ima dvojicu kandidata koji bi mogli da pobede.\n"Ja sam bio ubeđen da ću pobediti na predsedničkim izborima, i ponosan sam na Srpsku naprednu stranku, koja ima dvojicu kandidata koji mogu da pobede. Aleksandar Vučić je izbor stranke i to je normalno, ja pet godina nisam na čelu stranke", rekao je Nikolić.\nPotvrdio je da je predložio dve stvari – da ga Vučić podrži za drugi mandat, ili da on pruži podršku Vučiću, a da se vrati na funkciju predsednika stranke, te da mu Vučić dodeli mandat za sastav vlade.\nMeđutim, dodao je da prvi predlog više ne dolazi u obzir. Aleksandar Vučić će, ističe, imati njegovu podršku a "o drugom, trećem, četvrtom" će se razgovarati.\n"Jedino je izvesno da će Vučić biti predsednik", rekao je Nikolić.\nNaglasio je da želi da nastavi da pomaže Vučiću, kao novom predsedniku Srbije, a da će o tome šta to podrazumeva razgovarati kasnije.\n"Imam ambicije da, ako budem zdrav kao sada da nastavim da pomažem novom predsedniku da vodimo zajedno Srbiju kao sada. Šta to podrazumeva o tome ćemo razgovarati. Sada je bilo važno da sprečimo ono do čega je moglo da dođe, a to je da podelimo glasove, i prepustimo nekome trećem da vodi Srbiju koji ni ne zna šta je Srbija", objasnio je Nikolić.\nPredsednik je rekao i da je postojao i da postoji i sada dogovor sa Vučićem da će raditi zajedno, a da se do sada nisu izjašnjavali, dok su mediji iskonstruisale svoje priče, kao ona da će biti premijer, iako to, kako je dodao, nije ni rekao.\nUpitan da li misli da je realno da ponovo bude na čelu stranke koja je jednoglasno predložila Vučića za predsedničkog kandidata, Nikolić je rekao da se nije ni postavljalo pitanje da li će oni biti lojalni Vučiću ili njemu.\n"Nisam pravio nikakav razdor"\n"Ja nijednog časa nisam pravio nikakav razdor. Zašto bi meni smetali ljudi na funkcijama u stranci, nisam ja u sukobu sa idejama koje je Aleksandar Vučić sprovodio", istakao je Nikolić.\nKako kaže, do skupštine se nije ni došlo, niti postoji kandidat za predsednika stranke, niti je on rekao da će se kandidovati.\nUz konstataciju da je demokratija "bolan proces", naveo je da je funkciju predsednika Srbije obavljao demokratski i da je to shvatio kao imperativ da napusti stranku.\n"Ja sam prvi predsednik koji je potpuno demokratski obavljao tu funkciju", rekao je Nikolić i dodao da je ranije izjavio da će se vratiti ako bude trebao stranci.\nIstakao je da on i Vučić nisu postavljali nikakve ultimatume jedan drugome, zato što su prijatelji i zato što treba da nastave zajedno. Takođe je dodao da se nije mešao u rad stranke i da u poslednjih pet godina nije zvao poslanike u Narodnoj skupštini, odnosno da je možda sa dvojicom poslanika imao prijateljske razgovore.\n"Moram da priznam da možda tri četvrtine poslanika ni ne poznajem lično. Nisam se mešao u rad stranke, niti pozivao na osnivanje poslaničke grupe. Ne bi ni bilo u redu, jer nisam učestvovao na izborima, a SNS je izašao sa svojom listom na izbore", obrazložio je.\nNikolić je naveo i da se ne oslanja na podršku medija i da je uvek, kako kaže, bio "stavljan u stranu".\n"Ne očekujem da me neko favorizuje, da veliča ono što sam uradio – to nisam očekivao, ali sam očekivao da će Srbija biti medijski normalna zemlja", rekao je Nikolić.\n"Ne smeta to meni, nisam ja mlad čovek da jurim karijeru, ja sam svoju karijeru vodio na najvišem mogućem nivou – apsolutno sam", kaže predsednik Srbije.\n"Shvatio sam da treba obnoviti prijateljstva"\nNaveo je da je ostalo još nekoliko velikih poslova koje treba da obavi u okviru svog mandata, među kojima su i sednica Saveta bezbednosti o Kosovu, poseta Kini, Rusiji, Americi.\n"Na funkciji sam zatekao situaciju, najpre u odnosima sa privremenim institucijama iz Prištine, da mi napuštamo svaku sednicu bilo kojeg međunarodnog organa na kojoj se nalaze predstavnici Kosova, da sami sebi pucamo u noge", rekao je Nikolić.\nObjasnio je da je na njegovu inicijativu dogovoreno da se institucije više ne napuštaju, ali da se insistira na tome da predstavnici takozvanog Kosova budu predstavljeni kako je dogovoreno, kao teritorija pod upravljanjem Ujedinjenih nacija.\n"Onda smo podigli razgovore na najviši nivo, pošto je dotada sve rešavano na ceduljicama. Onda sam shvatio da treba obnoviti sva prijateljstva koja smo izgubili, i to različitim pristupom", rekao je Nikolić, i kao primer naveo Pokret nesvrstanih, koji prijateljstvo sa Srbijom i dalje vezuje za Tita.\nTakođe je naveo da sa Kinom nismo imali dovoljno dobre odnose, a da je Rusija želela da nas podrži, ali nije znala "šta mi to hoćemo". Dodao je i da je Evropska unija nešto što Srbiji treba.\n"EU je jedan oblik organizovanja u kojem mi treba, da ne kažemo da moramo, ali treba da budemo. Sa EU treba da se dogovaramo, da razgovaramo, treba da utvrdimo jesmo li spremni za sva poglavlja", rekao je Nikolić.\n"Možda smo već spremni za veći deo poglavlja, a videćemo šta to biva sa Kosovom i Metohijom", naveo je predsednik republike.\nO Kosmetu i pregovorima sa EU\nGovoreći o Kosovu i Metohiji, Nikolić je podsetio na to da je i pred evropskim komesarom Johanesom Hanom rekao da, kada je reč o pregovorima sa EU, Srbija neće odmaći ako ne sklopi obavezujući susedski ugovor sa Kosovom i Metohijom, što procenjuje kao znak da se od Srbije traži priznanje KiM. Ukazao je i na uslov zajedničke spoljne i bezbednosne politike pre nego što su usledile sankcije Rusiji, u kojima Srbija nije učestvovala.\nKako je rekao, mnogi su ga u Srbiji demantovali, "ali to je stav sa kojim će uskoro da nas suoče". Naveo je da to nije postao zvaničan stav EU, ali da ga najavljuju parlamenti mnogih zemalja članica.\nPrema Nikolićevom mišljenju, najbolja priprema za to je da Srbija otvori i zatvori sva poglavlja.\n"Vreme radi svoje, mi trenutno nismo u najboljoj poziciji u odnosu na KiM", rekao je Nikolić.\nDodao je da je, posle nekoliko godina, dvaput bio na pregovorima u Briselu, i da je shvatio da je atmosfera takva da se delegacija Prištine nalazi pod pokroviteljstvom EU i da je njima mnogo toga dozvoljeno. Kako je rekao, naš pregovarački tim je u tim uslovima radio dobro.\nKada je reč o situaciji sa vozom koji je iz Beograda krenuo za Kosovsku Mitrovicu, Nikolić je rekao da je sa Vučićem odlučio da taj voz ne ide dalje od Raške, ali da su kosovske specijalne jedinice već stigle na administrativni prelaz na kome, prema sporazumu, nisu smele biti.\nKako kaže, to je znak da Srbi nemaju pravu zaštitu i o tome treba razgovarati sa Kforom, Euleksom i Unmikom, jer je očigledno da se sporazumi ne poštuju.\nNikolić podseća da je Zajednica srpskih opština ideja iz njegove prve platforme i da je ona lako prošla, jer Albanci nisu shvatili dubinu i značaj ZSO.\n"A moja ideja je veoma jasna. Ono što Srbija prepusti kao nadležnost Prištini, većinu toga da Priština prepusti Zajednici srpskih opština. Što traži Priština, da traži i ZSO, koju će da formiraju Srbi", naveo je Nikolić.\nKako kaže, Albanci bi da se ZSO nikad ne formira, ali je to ispit za EU – da li je u stanju da sprovede ono što je dogovoreno.\n"Ne mogu da izmišljam Ustav ni da poštujem samo određene delove"\nKomentarišući kritike opozicije, Nikolić je naveo: "Mi sada vadimo štetu koju nam je tadašnja opozicija nanela".\n"Kad siđeš s vlasti, tog časa kreneš da napadaš. To je manir današnje opozicije, zbog koje smo izgubili dragoceno vreme", poručio je Nikolić i dodao da do 2012. godine nije bilo sporazuma ni dokumenta koji bi Srbima garantovao sigurnost.\nKako je rekao, imali smo pogrom Srba, paljenje crkava i manastira, i upitao je zašto to tada nisu sprečili.\n"Kad preuzmete odgovornost, onda morate da brinete o tome šta će da se desi. Da li mi je bilo lako da kažem da ćemo angažovati vojsku da brani Srbe ako počnu da ih ubijaju?", upitao je Nikolić.\nPojasnio je da ne misli da bi tamo ratovala elita. "Ja bih ratovao tamo, i još neko sa mnom, ako želi", poručio je.\nUpitao je šta bi Srbija trebalo da radi.\n"Ista ta opozicija kaže da smo izdali KiM, a kad bismo pošli da branimo narod, rekli bi nam da tamo nemamo šta da tražimo", rekao je Nikolić, dodavši: "A šta ako neko krene u Pirotu da ubija ljude?"\nDodaje da samo radi po Ustavu i da on ne može da izmišlja Ustav, niti može da poštuje samo neke delove Ustava.\n"Problemi u regionu izazvani nacionalizmom"\nUpitan o situaciji u regionu, Nikolić je rekao da je zadovoljan odnosima sa susednim zemljama i ocenio da su oni odlični. Na konstataciju da se to ne bi moglo reći za odnose sa Hrvatskom, naveo je da je to zato što "mi ponekad odgovorimo".\n"To vam je ta dilema koju sam ja rešio ćutanjem, a onda neko pomisli da si slab", rekao je Nikolić i dodao da Srbija ne treba da ćuti.\nIstakao je da je kao predsednik Republike Srbije svima pružio ruku.\nPodsetio je da je primio u zvaničnu posetu u Srbiji najviše predstavnike i Hrvatske i Bosne i Hercegovine, ali da nikada nije bio pozvan u zvaničnu posetu tim državama.\n"Imamo dva problema, jedan je u Zagrebu, jedan u Sarajevu, a oba su izazvana nacionalizmom", rekao je Nikolić i naveo da tamošnji politički predstavnici zasnivaju svoj ugled na naciionalizmu i posebno na tome da će "odbraniti" Hrvate, odnosno Bošnjake od Srba.\nMi sa Hrvatskom, dodao je, nemamo problem i rado bismo putovali u posete.\n"Ali oni strahuju šta će im reći ultranacionalisti, to je ono što nas razlikuje, jer Srbiju ne vode ultranacionalisti već ljudi koji vole Srbiju", naveo je predsednik.\nUpitavši koliko smo puta rekli da podržavamo BiH proisteklu iz Dejtonskog sporazuma, Nikolić je istakao da ne želi da ide u posetu Sarajevu, gde predstavnik jednog naroda kaže "on nama nije drag gost".\n"Dakle, ja sam bio u RS i drage volje bih otišao u Sarajevo – prvi put je sprečio Izetbegović, drugi put je sprečio Izetbegović", rekao je Nikolić.\nPodsetio je i na napad na Aleksandra Vučića u Potočarima, ističući da smo i to "sklonili u stranu".\n"Učinićemo sve da se revizija odbaci"\nKomentarišući najavu iz BiH o pokretanju revizije presude protiv Srbije u Hagu, Nikolić je upitao šta to znači sada, posle 10 godina.\n"Kakva revizija? Zar će te sudije sada doneti drugačiju presudu?", zapitao je Nikolić, postavivši i pitanje kako će se srpski narod u BiH osećati "kada vidi da jedan narod, preko svog predstavnika, pokreće protiv njega reviziju, da osudi maticu da je počinila genocid".\n"Stav Beograda je da taj potez dovodi u pitanje iskrenu želju Izetbegovića da sa milion i 200.000 Srba u BiH živi lepo, mirno, komšijski", kaže Nikolić.\nSmatra da je reč o unutrašnjoj potrebi Bakira Izetbegovića, zbog koje ne bi smeo da međusobno suprotstavlja narode koji žive na toj teritoriji.\n"Beograd može samo da da podršku BiH, i srpskom narodu u BiH, i srpskom entitetu u BiH, i Beograd ne može da kaže da nije zainteresovan. Učinićemo sve što je moguće i dužni smo da damo svu pravnu pomoć da se sve to odbaci. Ne znam kako je Izetbegović našao utočište da baš on pokreće reviziju, kada zna da je čak i jedan deo njegovog entiteta protiv toga", rekao je Nikolić.\nŠto se tiče posete Sarajevu, dodao je: "Ako nisam dobrodošao, neću ni da idem".\nPredsednik Srbije je naveo i da se Makedonija "ogrešila o nas", ali da sa njima imamo dobre odnose, koje moramo da sačuvamo.\n"Nama treba Makedonija, oni su u velikom haosu, mnogo mi je žao, ne znam da li će ikada formirati vladu", rekao je Nikolić.\nNaveo je da su se on i makedonski predsednik Đorđe Ivanov u Briselu "u prijateljskom razgovoru posvađali oko tabli" na auto-putu.\n"Ja sam rekao, znate, Grci su radili taj put i stavili su tu tablu da bi ljudi iz EU znali gde su došli. Napisali su kako vas cela EU zove, i svi osim Srbije", prepričao je predsednik.\nIstiče da nije reč o kontrapostupku za njihovo priznavanje jednostrano proglašene nezavisnosti Kosova.\n"Kontraprotest bi bio da mi promenimo odluku o imenu koje smo priznali", rekao je Nikolić i dodao da Srbija tako nešto neće činiti.\n"Čekam da se skine ljaga sa Fondacije 'Dragica Nikolić'"\nUpitan o sumnjama u vezi sa radom Fondacije "Dragica Nikolić", Nikolić je rekao da je ta fondacija pre dva meseca dostavila spisak svih donatora Agenciji za borbu protiv korupcije, koja joj je, kako je istakao, uputila "jako bezobrazno pismo".\nKako je objasnio, u njemu je navedeno da se sumnja da donatori imaju privilegije prilikom dobijanja poslova sa državom, na šta je fondacija upitala da li se to sumnja na predsednika države, čija je supruga osnivač, ili na predsednika Vlade, koja sprovodi javne konkurse.\nNikolić je istakao da je dostavljen spisak za svih 10 miliona evra koje je Fondacija unela u Srbiju i da čeka da se "konačno skine ljaga" sa nje.\n"Svaka šuša može da napiše da je fondacija korumpirana, iako je to jedan ogroman posao i trud, i iako ne vidim da ćemo to moći jako dugo da izdržimo", rekao je Nikolić i naveo da je ogroman doprinos fondacije i porodilištima i ljudima koji su oštećeni u poplavama.\nIstakao je da je cilj fondacije – da nas bude više – važniji od svega, a da fondacija predaje završne račune pod potpunom kontrolom svih državnih organa.\nDragica je rizikovala svoju slobodu, i kao majka, kao baka, fizičku slobodu, koju bi izgubila da smo uradili nešto kriminalno, a ja sam uložio ugled predsednika republike, tvrdi Nikolić.\nUpitan zašto on govori o privatnom fondu svoje supruge ili o nelegalnim vikednicama svojih sinova na Savskom nasipu, Nikolić je naveo da njega napadaju, ali i upitao zašto da ne govori o tome.\n"Kada je Aleksandar Vučić sprovodio teške mere, kao što sam rekao 'nosim sudbinu vlade', tako (postupam) i sa svojom porodicom. Šta ću da kažem, 'pitajte moju ženu'? Ne, hoću da kažem da učestvujem u svemu tome", rekao je Nikolić.\nNaglasio je da pismo Agencije nije bilo opravdano, a da je fondacija, iako nije dužna, dostavila spisak. Takođe je upitao zašto se toliko dugo odugovlači sa tim.\n"Kakva je to agencija koja ne može da objavi da li su ti donatori doživeli bilo kakvu beneficiju u Srbiji", rekao je Nikolić.\nObjasnio je da je u Srbiji običaj da onaj koji je na vlasti ostavi nešto, a da fondacija njegove supruge nema nikakav prihod iz budžeta.\n"Nije to stečena imovina, to je imovina za Srbiju. Nije ušla u moju kasu, već je direktno iz inostranstva, pod kontrolom države otišla narodu Srbije. Pa ja sam ponosan na to", naglasio je predsednik.\n"Kad stranka ima ideju, ili si njen član ili više nisi tu"\nKomentarišući to što je njegov sin Radomir podržao Aleksandra Vučića kao kandidata za predsednika Srbije, Nikolić je rekao da i on podržava Vučića.\n"Radomir je svoj čovek. Ima 41 godinu, radi težak posao. Gradonačelnik je Kragujevca, koji je u dugovima, koji iznose 100 miliona evra. Ima svoj mozak i svoju glavu", naveo je Nikolić i istakao da su svi njegovi prijatelji, dok se pričalo o kandidaturama, dobili savet od njega da se ponašaju stranački.\nIstakao je da je stranka izvor vlasti i da su bez stranke svi samo pojedinci.\n"U stranci ustaneš i boriš se za ideju. Kad stranka ima ideju, ili si njen član, ili više nisi tu", kaže Nikolić i dodaje da i on misli da ponovo bude uvaženi član SNS-a.\nNa pitanje gde vidi sebe u narednih pet godina, Nikolić kaže da bi sebe voleo da vidi živog, zdravog i sposobnog da radi.\n"Ako sve bude kako treba, mislim da bi to bilo pravo vreme da se polako sklonim i da dovršim neke poslove po kojima bih takođe ostao upamćen", rekao je Nikolić.\nSmatra da je časno priveo mandat kraju i dodaje da se nada i jednoj radosnoj vesti za Srbiju iz Kine, na kraju mandata.\n"Ne pamtim da je neko bio ovoliko osporavan u zemlji, a toliko cenjen u svetu", naveo je Nikolić, i istakao da je miran i spokojan, jer je sve radio kako treba.\n1 Premijer Pakistana čestitao Vučiću pobedu na izborima\n2 RIK odbacio sva tri prigovora na konačne rezultate predsedničkih izbora\n3 Rok za predaju izveštaja o troškovima kampanje 22. maj\n4 DSS: Predstavnik DSS-a u RIK-u glasao mimo odluke stranke\n5 DSS: Naš član u RIK-u glasao suprotno stavu stranke


Pokret Dveri ocenio je danas da je Srpska napredna stranka prekršila sva svoja predizborna obećanja i da se ne može govoriti o 100 dana rada vlade, već o „pet godina katastrofalne Vučićeve vlasti“.\n„Ovo nije nikakva Vlada Srbije, već kolonijalna uprava koja vlada punih pet godina“, navedeno je u saopštenju predsednika pokreta Dveri Boška Obradovića povodom 100 dana od imenovanja nove vlade na čelu sa Aleksandrom Vučićem.\nObradović je ocenio da je jedino što ova vlada vrlo uspešno ispunjava „sprovodjenje kolonijalne politike svojih nalogodavaca iz MMF-a, Svetske banke, stranih banaka i zapadnih ambasada“.\n„Ova vlada uspešno sprovodi interese stranih zapadnih ambasada u daljem priznavanju tzv. nezavisnog Kosova, kroz dalje sprovodjenje Briselskih sporazuma kojima režim napušta interese gradjana Srbije i države Srbije u južnoj srpskoj pokrajni i prepušta ih na nemilost šiptarskih separatista i njihovih mentora“, naveo je Obradović.\n„Ovaj režim je oteo 10 odsto penzija, a sada vraća 1,5 odsto na već umanjene penzije i ima smelosti da kaže da su penzije povećane! Dok poslanici SNS-a žele da zgade instituciju Narodne skupštine, dotle izvršna vlast već pet godina vredja zdrav razum gradjana Srbije“, ocenio je Obradović.\nOdnos vlast prema opoziciji predsednik Dveri opisao je kao krajnje bahat i nedemokratski. (Beta)\n19.11.2016 u 03:14 / Odgovori\n18.11.2016 u 23:20 / Odgovori